Πάτρα: Καταδικάστηκε ο πρώην πρόεδρος του ΠΕΑΚ για το θάνατο 28χρονης\nΤο Τριμελές Πλημμελειοδικείο της Πάτρας, μετά από μήνυση που υπέβαλε η μητέρα της, καταδίκασε τον τότε Πρόεδρο του ΠΕΑΚ σε 18 μήνες φυλάκιση με αναστολή (η αρχική ποινή ήταν για δύο έτη, αλλά μειώθηκε καθώς του αναγνωρίστηκε το ελαφρυντικό του πρότερου έντιμου). Τον τότε αντιπρόεδρο του ΠΕΑΚ αλλά και τον προπονητή που βρισκόταν στην πισίνα τη μοιραία μέρα το δικαστήριο τους αθώωσε.\nΌπως δήλωσε στο thebest η μητέρα της 28χρονης: «Όλα έγιναν για να μπορέσουν κάποιοι να συμμορφωθούν και να βελτιωθούν. Αυτό ελπίζω να γίνει από εδώ και πέρα. Το δικό μου παιδί δε μπορεί να γυρίσει πίσω όμως ελπίζω να σωθούν άλλα παιδιά. Η απόφαση του δικαστηρίου με δικαιώνει… πάνω απ’ όλα δικαιώνει τη μνήμη του παιδιού μου που άξιζε πολλά και έφυγε τόσο άδικα». Και σε παλιότερες δηλώσεις της είχε αναφέρει ότι στόχος της ήταν να τιμωρηθούν οι υπεύθυνοι και υπάρξει παραδειγματισμός.\nΓια το ότι το δικαστήριο απάλλαξε τον αντιπρόεδρο, η μητέρα της Σέμελης αναρωτήθηκε: «Δεν γνώριζε ο αντιπρόεδρος τι γινόταν και πόσες ελλείψεις υπήρχαν; Είναι δυνατόν να μην έχει καμία ευθύνη»\nΤον χρονικό ενός δικαστικού θρίλερ που κράτησε για μήνες\nΜεγάλη συζήτηση έγινε για το αν ο θάνατος της Σεμέλης προήλθε από πνιγμό ή από κάποιο οξύ καρδιακό επεισόδιο. Σε αυτή τη δεύτερη εκδοχή στηρίχθηκε σε μεγάλο βαθμό η υπερασπιστική γραμμή των τριών κατηγορουμένων. Η 28χρονη Σέμελη που ήταν αθλήτρια είχε κάποια λιποθυμικά επεισόδια σε ανύποπτο χρόνο. Σε αυτό «πάτησε» αρκετές φορές η υπερασπιστική γραμμή προκειμένου να υποστηρίξει την εκδοχή που ήθελε το θάνατο της κοπέλας να προκάλεσε καρδιολογικό πρόβλημα.\nΌπως φάνηκε, η κοπέλα είχε κάνει όλες τις απαραίτητες εξετάσεις που έδειχναν ότι δεν είχε κανένα απολύτως καρδιολογικό πρόβλημα. Παρόλα αυτά η Ιατροδικαστική εξέταση του κ. Γκότση άφηνε ανοιχτή τέτοια εκδοχή. Από την άλλη στο δικαστήριο κατέθεσε και ο Ιατροδικαστικής που όρισε η οικογένεια.\nΤα όσα είπε ενώπιων του δικαστηρίου ο κ. Κουτσάφτης ήταν αντίθετα με τα αποτελέσματα της εξέτασης τους πρώτου ιατροδικαστή πράγμα που οδήγησε στο να εξεταστούν και κατά αντιπαράσταση. Και οι δύο ιατροδικαστές κατέληξαν στο ότι η άτυχη κοπέλα, ότι κι αν της συνέβη (πνιγμός ή καρδιακό επεισόδιο) θα μπορούσε να είχε σωθεί εάν στο χώρο του κολυμβητηρίου είχαν ληφθεί τα απαραίτητα μέτρα για να αντιμετωπιστούν τέτοιες καταστάσεις.\nΤο άτομο που βρισκόταν στην πισίνα ως προπονητής είχε περιγράψει τη στιγμή που η κοπέλα βγήκε από την πισίνα χωρίς τις αισθήσεις της. «Την συνάντησα λίγο πριν πέσει στην πισίνα και δεν παρατήρησα κάτι ιδιαίτερο ή ανησυχητικό. Όταν έχεις να κάνεις με κάποιον που ξέρει καλά κολύμβηση δεν ανησυχείς τόσο εύκολα. Παρόλα αυτά βλέποντας τη στο βυθό της πισίνας έφτασα στο σημείο περπατώντας περιμετρικά της πισίνας. Μέσα σε 20 -30 δευτερόλεπτα η Σεμελη είχε βγει από την πισίνα χωρίς όμως να έχεις καμία μορφή αντίδρασης. Παρά τις προσπάθειες που κάναμε ήταν ήδη αργά» ανέφερε στην απολογία του.\n«Η Πολιτεία έδεσε τα χέρια της διοίκησης»\nΤο ότι «η Πολιτεία έδεσε τα χέρια της διοίκησης» με αποτέλεσμα αυτή να μη μπορεί να έχει στο «Πεπανός» εξειδικευμένο προσωπικό ήταν η ιδέα γύρω από την οποία κινήθηκε η υπεράσπιση.\n«Το δικαστήριο έκρινε ότι ο πρόεδρος είχε ευθύνη για τις παραλήψεις που κόστισαν τη ζωή ενός 28χρονου κοριτσιού. Με αυτή την απόφαση έστειλε ένα μήνυμα σε όλα τα κολυμβητήρια της χώρας μας να προσέχουν και να μη λειτουργούν χωρίς ναυαγοσώστες. Έστειλε και ένα μήνυμα ότι όσοι αναλαμβάνουν θέσεις ευθύνης πρέπει να είναι υπεύθυνοι. Πρόκειται για μία απόφαση που έφερε την ηθική δικαίωση της οικογένειας» δήλωσε ο δικηγόρος της οικογένειας της Σεμέλης, κ. Φούσης.


244 από 2.203 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\n55,6 χλμ. από Maurizio\n61,6 χλμ. από Maurizio\n69,2 χλμ. από Maurizio\n62,1 χλμ. από Maurizio\n62,3 χλμ. από Maurizio\n66,1 χλμ. από Maurizio\n69,6 χλμ. από Maurizio\n70,5 χλμ. από Maurizio\n55,5 χλμ. από Maurizio\n55,7 χλμ. από Maurizio\n56,2 χλμ. από Maurizio\n56,3 χλμ. από Maurizio\n58,5 χλμ. από Maurizio\n62,0 χλμ. από Maurizio\n65,2 χλμ. από Maurizio\n65,3 χλμ. από Maurizio\n66,0 χλμ. από Maurizio\n66,3 χλμ. από Maurizio\n66,4 χλμ. από Maurizio\n66,7 χλμ. από Maurizio\n68,9 χλμ. από Maurizio\n70,2 χλμ. από Maurizio\n61,9 χλμ. από Maurizio


Saturday, 18 February 2012 01:56\nΔιαδηλώσεις υπέρ της Ελλάδας προετοιμάζονται από τους «Αγανακτισμένους» για αύριο Σάββατο 18 Φεβρουαρίου, σε Ευρώπη και Αμερική, με αφορμή την οικονομική κρίση και τα οξύτατα προβλήματα που προκαλεί στην ελληνική κοινωνία.\nΣτο διαδικτυακό κάλεμα τους, οι «Αγανακτισμένοι» αναφέρουν ότι τα μέτρα είναι κοινωνικά άδικα και αντιδημοκρατικά. Χαρακτηριστικά αναφέρουν ότι η Ελλάδα «χρησιμοποιείται σαν εργαστήριο πριν γενικευτούν αυτά τα μέτρα». Αφετηρία της πρωτοβουλίας αποτέλεσε η Γαλλία, όταν ακτιβιστές πολίτες ζήτησαν την ελληνική υπηκοότητα από την ελληνική πρεσβεία με σύνθημα: «Είμαι και εγώ Έλληνας».\nΈτσι λοιπόν οι Αγανακτισμένοι, σε συνεργασία με την πρωτοβουλία «Παγκόσμια Ημέρα Κινητοποίησης: Είμαστε όλοι Έλληνες», οργανώνουν εκδήλωση αλληλεγγύης υπέρ της Ελλάδας στην Wall Street, στις 9 μμ (ώρα Ελλάδας), στο πάρκο Zuccotti όπου επί μήνες είχαν κατασκηνώσει τα μέλη του κινήματος Occupy New York. Ακόμα, αυτές οι συγκεντρώσεις διαμαρτυρίας αναμένεται να πραγματοποιηθούν από τις ελληνικές πρεσβείες και τα προξενεία σε διάφορες πόλεις της Ευρώπης όπως: Παρίσι, Ρώμη, Μαδρίτη αλλά και Ντίσελντορφ.\nΣε ανακοίνωση των διοργανωτών σημειώνεται: «σκοπός της συγκέντρωσης είναι να καταγγείλει την πολιτική λιτότητας και κοινωνικής εξαθλίωσης την οποία η Ευρωπαϊκή Ένωση, η Ευρωπαϊκή Κεντρική Τράπεζα και το Διεθνές Νομισματικό Ταμείο (ΕΕ, ΕΚΤ, ΔΝΤ), σε συνεργασία με τη μη εκλεγμένη ελληνική κυβέρνηση επιβάλλουν στον ελληνικό λαό και στους λαούς της Ευρώπης».\nΧαρακτηριστικά υποστηρίζουν: «Ο ελληνικός λαός χρειάζεται διεθνή αλληλεγγύη και ζητούν την υποστήριξή μας. Ας απαντήσουμε στο κάλεσμά τους. Είμαστε όλοι Έλληνες!».\nΤο διαδικτυακό, αυτό, κάλεσμα γίνεται και μέσω σελίδας του facebook, όπου υπάρχει ομάδα ονόματι: «We are all Greeks» https://www.facebook.com/events/300173683376937/\nMore in this category: « Έλληνας, 18 Χρονών Μπέιμπι σίτερ με ασυγκράτητες ορμές »


ΓΕΛΑΕΙ ΤΟ ΣΥΜΠΑΝ! Τσίπρας σε Ηλιόπουλο: Θυμίζεις τον καθηγητή του Casa de Papel αλλά θα τινάξεις τη μπάνκα! | Εφημερίδα "Στόχος" - Stoxos newspaper\nΓΕΛΑΕΙ ΤΟ ΣΥΜΠΑΝ! Τσίπρας σε Ηλιόπουλο: Θυμίζεις τον καθηγητή του Casa de Papel αλλά θα τινάξεις τη μπάνκα!\nΓια να καταλάβετε τι κάνουν όλη μέρα και πως αυτοαποθεώνονται μεταξύ τους


Πήρε τη νίκη με σκόρερ τον γκολκίπερ Χαλκιά! – ArenaLarissaGr\nΠήρε τη νίκη με σκόρερ τον γκολκίπερ Χαλκιά!\nΗ Ακαδημία Τυρνάβου κατάφερε να περάσει από την έδρα του Ολύμπου Καρυάς, επικρατώντας με 0 – 1 χάρη σε γκολ του τερματοφύλακά της Θάνου Χαλκιά!\nΜόλις στο 4ο λεπτό της αναμέτρησης, από προσπάθεια των γηπεδούχων η μπάλα κατέληξε άουτ. Το ελεύθερο εκτέλεσε ο Θάνος Χαλκιάς, γκολκίπερ των φιλοξενούμενων, η μπάλα πήρε περίεργη τροχιά, ο Καρακώστας δεν κατάφερε να αντιδράσει με το 0 – 1 να είναι γεγονός!\nΟ Όλυμπος Καρυάς προσπάθησε να αντιδράσει χάνοντας μεγάλη ευκαιρία να ισοφαρίσει λίγο αργότερα. Στο 17ο λεπτό, ο Χρήστος Δάσσιος βρήκε τον απαραίτητο χρόνο και χώρο, έκανε το σουτ, όμως είδε τη προσπάθειά του να σταματάει στο οριζόντιο δοκάρι!\nΠρος το τέλος της αναμέτρησης, ο γκολκίπερ της Ακαδημίας Τυρνάβου, ανέλαβε να εκτελέσει και φάουλ κοντά στη περιοχή ως άλλος… «Μάρκο Σένα» και λίγο έλειψε να πετύχει και δεύτερο τέρμα, όμως στάθηκε άτυχος, με τη μπάλα να βρίσκει στο οριζόντιο δοκάρι. Το 0 – 1 δεν άλλαξε μέχρι το τέλος με τους φιλοξενούμενους να παίρνουν τη νίκη, χάρη στον… γκολκίπερ.\nΌλυμπος Καρυάς (Λευτέρης Τηγανής): Καρακώστας, Δάσσιος Χρ., Δάσσιος Κ., Δάσσιος Γρ., Καραγκόγκος, Στεργιούλας, Μπασδέκης (80′ Δάσσιος Ορ.), Καβαρατζής, Κουτσογιάννης, Χάμος (75′ Αξούγκας), Μανούσιος.\nΑκαδημία Τυρνάβου (Νίκος Κεχαγιάς): Χαλκιάς, Ραψανιώτης (81′ Παπαδόπουλος), Σκρουμπής, Δασκαλόπουλος, Κόκκας, Μπάκος Κ., Στάμου (88′ Ρεβήσιος), Παπαχατζής, Γαλάρας (60′ Λώζος), Μπάκος Ι., Κατσαβός.\nΕΠΟΜΕΝΟ ΑΡΘΡΟ Επιστροφή στις νίκες οι Αμπελόκηποι!\nΠΡΟΗΓΟΥΜΕΝΟ ΑΡΘΡΟ Η Βαλίτσα του Άγγελου (Pic)


Εθνική Νέων: Φιλική νίκη της Κ20 του Πλατανιά, για τον Ζαχαρία (photos) - Onsports.gr\nOnsports Team\t09 Οκτωβρίου 2013, 23:24\nΠΟΔΟΣΦΑΙΡΟ / Ελλάδα\t/ Νέοι Πλατανιά Χανίων\nΦιλικό παιχνίδι έγινε το απόγευμα της Τετάρτης στο γήπεδο Περιβολίων, στη μνήμη του αδικοχαμένου Ζαχαρία – Ραφαήλ Καραντωνάκη, ανάμεσα στην Εθνική Νέων και την ομάδα Κ20 του Πλατανιά.\nΓια την ιστορία, η Εθνική επικράτησε 3-0 της χανιώτικης ομάδας, αλλά το αποτέλεσμα μικρή σημασία είχε. Ο άτυχος νεαρός ποδοσφαιριστής, έχασε την ζωή του σε τροχαίο ατύχημα πριν από 11 μήνες και η αναμέτρηση συνδιογρανώθηκε από την ΕΠΟ, την ΕΠΣ Χανίων και την ΠΑΕ Πλατανιά στη μνήμη του. Πριν την έναρξη της αναμέτρησης οι ποδοσφαιριστές των δύο ομάδων αλλά και οι διαιτητές άφησαν λουλούδια κάτω από την φωτογραφία του Ζαχαρία, που υπήρχε μπροστά από την Θύρα 3 του γηπέδου.\nΣτο ημίχρονο της αναμέτρησης ο Αντιπρόεδρος της ΕΠΟ και Πρόεδρος της ΕΠΣ Χανίων, Γιώργος Βούρβαχης παρέλαβε τιμητική πλακέτα από την ΠΑΕ Πλατανιά εκ μέρους της Ελληνικής Ομοσπονδίας, ενώ στο ημίχρονο και σε έντονα συναισθηματικά φορτισμένο κλίμα οι συμπαίκτες του Ζαχαρία, προσέφεραν στους γονείς του μία φανέλα με το όνομά με και τον αριθμό "7" και μία φωτογραφία του.\nΣτο αγωνιστικό κομμάτι, η Εθνική Νέων έδειξε καλύτερο πρόσωπο και επικράτησε 3-0 του Πλατανιά. Σκόρερ χρίστηκαν οι Φασίδης μόλις στο πρώτο λεπτό και στο 36’, ενώ στο 24’ ο Κτιστόπουλος είχε διπλασιάσει τα τέρματα της ομάδας του. Η Εθνική Νέων είχε και χαμένο πέναλτι στο 71’ με τον Σαββίδη να μην καταφέρνει να νικήσει τον Τάμπο.\nΕθνική Νέων (Θοδωρής Παχατουρίδης): Ηλιάδης (46' Κότσαρης), Σάλιακας, Τούφας, Παντελάκης (46' Δαμιανάκης), Γιαλαμίδης (46' Κουτσοποδιώτης), Τζανουλίνος (46' Πολύζος), Φασίδης (46' Μανιδάκης), Σαββίδης, Μπαστάκος (46' Νιούμαν), Κτιστόπουλος, Τσολακίδης (46' Πόζογλου).\nΠλατανιάς Κ20 (Νίκος Μαναρώλης): Πενταράκης (31' Τάμπος, 63' Χατσικίδης), Χαραλαμπάκης (69' Σκευοφύλαξ), Γαλανίδης (71' Δημητρίου), Κελάκης (51' Μπένος), Κοκονάκης (61' Μιχαήλ), Πατρικάκης, Μπουρμπάκης, Μαυρεδάκης, Τσίτας (68' Παπαδάκης), Κοντορινάκης (55' Λιάσκας), Κολομπάκης.\n2 ώρες πριν Πυγμαχία: Η Ελλάδα πρώτη φορά στην ιστορία κατέκτησε δύο πέμπτες θέσεις σε Παγκόσμιο πρωτάθλημα\n3 ώρες πριν Συντάξεις Iουνίου: Πότε θα ξεκινήσουν οι πληρωμές


Δολοφονήθηκε ειδικός σε θέματα τζιχαντιστικών οργανώσεων - TheNewspaper.gr\n-177 min. ago-Διακοπές στην Ελλάδα για τον David Beckham και τους 3 γιους του\n-176 min. ago-Βόλος: Καταγγελίες πολιτών και Πανεπιστημίου για όχληση από το τουριστικό καραβάκι\n-172 min. ago-Τρομακτικά στοιχεία για την παιδεραστία στη Γερμανία\n-169 min. ago-Απόψε και αύριο το βράδυ κορυφώνονται και στην Ελλάδα οι Περσείδες\n-168 min. ago-Κλειστή η οδός Παναγούλη στη Λάρισα σήμερα Τρίτη – Δείτε τις ώρες που απαγορεύεται η κυκλοφορία\n-160 min. ago-Σκόπελος: «Βροχή» τα πρόστιμα στην Εστίαση για μη χρήση μάσκας\n-156 min. ago-Συνελήφθη 24χρονος Βολιώτης με χασίς\n-152 min. ago-Η «Δήμητρα» Νέας Αγχιάλου στο Εθνικό Ευρετήριο Άυλης Πολιτιστικής Κληρονομιάς\n-139 min. ago-Λάρισα: Η Κουτσουπιά όπως δεν την έχετε ξαναδεί (βίντεο)\n-133 min. ago-Τέσσερις θάνατοι λόγω κορωνοϊού και 966 κρούσματα σε μια ημέρα\nΟ Ιρακινός ιστορικός και ερευνητής σε θέματα ασφάλειας και στρατηγικών θεμάτων Χισάμ αλ Χασέμι, δολοφονήθηκε το βράδυ της Δευτέρας κοντά στο σπίτι του στη Βαγδάτη, ανακοίνωσε ένας υψηλόβαθμος αξιωματούχος του υπουργείου Εσωτερικών.\nΟι δολοφονίες Ιρακινών πολιτικών και άλλων προσωπικοτήτων ήταν σύνηθες φαινόμενο κατά τη διάρκεια του εμφυλίου πολέμου του 2006-2009, όμως πλέον είναι κάτι εξαιρετικά σπάνιο.


Αεροπορικά εισιτήρια για Chingola | φθηνές πτήσεις | airshop.gr\nΑεροπορικά εισιτήρια για Chingola. Πτήσεις και Δρομολόγια\nΑεροπορικά Εισιτήρια Αφρική Ζάμπια Chingola\nΑεροπορικά εισιτήρια Chingola\nΒρες φθηνά αεροπορικά εισιτήρια για Chingola, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Chingola. Οι πιο φθηνές πτήσεις για Chingola γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Chingola. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Chingola καθώς και τα τακτικά δρομολόγια όλων των αεροπορικών εταιρειών για Chingola με πτήσεις όλη την διάρκεια του χρόνου. Απευθείας πτήσεις για Chingola ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Chingola συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Chingola. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Chingola, αεροπορικές εταιρείες που πραγματοποιούν πτήσεις για Chingola, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Chingola.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Chingola και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΔημοφιλείς προορισμοί προς Chingola\nΟι πόλεις από τις οποίες αναζητούν περισσότερο πτήσεις προς Chingola\nChingola από Θεσσαλονίκη\nChingola από Αθήνα\nΠρόγνωση καιρού για Chingola


Από την εκδήλωση του ΚΚΕ στην Ικαρία ενάντια στον πόλεμο\n6 Ιούν 2022 15:51\nΜε σύνθημα: «Συναγερμός! Όχι στον ιμπεριαλιστικό πόλεμο! Να σταματήσει κάθε εμπλοκή της Ελλάδας. Να κλείσουν οι βάσεις των ΗΠΑ – ΝΑΤΟ», πραγματοποιήθηκε με επιτυχία η πολιτική εκδήλωση του ΚΚΕ στην πλατεία Χριστού Ραχών στις 5/6.\nΣτην ομιλία που έγινε από τον Ρένο Ρουστά, μέλος της Τ.Ε. Ικαρίας-Φούρνων του ΚΚΕ, αναδείχτηκαν οι πραγματικές αιτίες του πολέμου στην Ουκρανία, για τις αγορές των πρώτων υλών, των δρόμων μεταφοράς εμπορευμάτων και ενέργειας κλπ.\nΑποκαλύφθηκαν τα προσχήματα που χρησιμοποιούνται και από τις δυο πλευρές για να σύρουν τους λαούς σε έναν άδικο γι’ αυτούς πόλεμο.\nΚαταγγέλθηκε η εμπλοκή της χώρα μας στον πόλεμο με ευθύνη της κυβέρνησης της ΝΔ αλλά και των προηγούμενων κυβερνήσεων που χρόνια τώρα έριχναν λάδι στην φωτιά στα πλαίσια της συμμαχίας του ΝΑΤΟ, μετατρέποντας την Ελλάδα σε ένα απέραντο ορμητήριο πολέμου.\nΤονίστηκε ότι ο κίνδυνος και για τον ελληνικό λαό είναι μεγάλος και σήμερα είναι ανάγκη να δυναμώσει σε κάθε χώρα η πάλη των λαών ενάντια στο σύστημα που γεννά την βαρβαρότητα που ζουν οι εργαζόμενοι.\nΑληθινή αλληλεγγύη είναι το δυνάμωμα σε κάθε χώρα της πάλης απέναντι στον ιμπεριαλιστικό πόλεμο. Όχι με όρους μιας ευχής, αλλά με δράση σε κάθε χώρα απέναντι στην κυβέρνηση που συμμετέχει στον πόλεμο. Επομένως σήμερα πρέπει να δυναμώσει η πάλη απέναντι στην εμπλοκή της χώρας στον πόλεμο. Φωτεινά παραδείγματα η στάση των συντρόφων μας στην Ηγουμενίτσα που μπλόκαραν κομβόι του ΝΑΤΟ, των εργαζομένων στον ΟΣΕ που αρνήθηκαν να μεταφέρουν στρατιωτικό υλικό για την Ουκρανία, των εργαζομένων και συντρόφων στο λιμάνι της Θεσσαλονίκης και αλλού. Στην πάλη μας αυτή να συναντηθούμε με τους άλλους λαούς, με τους οποίους δεν έχουμε να χωρίσουμε τίποτα.\nΝα σταματήσει αμέσως η συμμετοχή και η εμπλοκή της χώρας στον ιμπεριαλιστικό πόλεμο στην Ουκρανία ή αλλού με οποιονδήποτε τρόπο και οποιοδήποτε πρόσχημα.\nΝα κλείσουν τώρα όλες οι στρατιωτικές βάσεις του ΝΑΤΟ και των ΗΠΑ στη χώρα μας που αξιοποιούνται ως ορμητήρια πολέμου.\nΚανένα ελληνικό στρατιωτικό σώμα να μη σταλεί στην Ουκρανία, σε χώρες που συνορεύουν με αυτή ή σε άλλες ιμπεριαλιστικές αποστολές. Κανένας στρατευμένος αξιωματικός ή υπαξιωματικός εκτός συνόρων. Να σταματήσει η αποστολή πολεμικών εφοδίων και μέσων από την Ελλάδα.\nΜετά την ομιλία έγινε προβολή του θεματικού βίντεο της ΚΝΕ «Ποιο ήταν το πρώτο θύμα του πολέμου στην Ουκρανία» και ακολούθησε συζήτηση.\nΗ επόμενη πολιτική συγκέντρωση του ΚΚΕ ενάντια στον πόλεμο αναμένεται να γίνει την Τετάρτη 15 Ιούνη στο Καραβόσταμο (πλατεία, 8.30 μ.μ.)\nΝέο ντοκιμαντέρ για το Τσέρνομπιλ


X, Y & Z - Πώς έσπασε ο κώδικας του Enigma\nΠώς έσπασε ο κώδικας του Enigma\nΗ αληθινή ιστορία από τον ανιψιό του Alan Turing\nΒασισμένο σε πρωτότυπη έρευνα και σε έγγραφα που βγήκαν πρόσφατα στο φως της δημοσιότητας, το X, Y & Z: Πώς έσπασε ο κώδικας του Enigma είναι η συναρπαστική ιστορία των ανθρώπων που διακινδύνευσαν τη ζωή τους για να προφυλάξουν το μεγαλύτερο μυστικό του Δευτέρου Παγκοσμίου Πολέμου.\nΣτο μπάνιο ενός βελγικού ξενοδοχείου, ένας Γάλλος αρχικατάσκοπος φωτογραφίζει άκρως απόρρητα έγγραφα –τις οδηγίες λειτουργίας της μηχανής κρυπτογράφησης Enigma. Λίγες εβδομάδες αργότερα, ένας μαθηματικός στη Βαρσοβία αρχίζει να αποκρυπτογραφεί τις κωδικοποιημένες διαβιβάσεις του Τρίτου Ράιχ και βάζει τα θεμέλια για την επιχείρηση αποκρυπτογράφησης στο Μπλέτσλεϊ Παρκ. Η συνεργασία ανάμεσα στη Γαλλία, τη Βρετανία και την Πολωνία παίρνει την κωδική ονομασία «Χ, Υ & Ζ».\n«O Turing φέρνει στην επιφάνεια μια σπουδαία ιστορία ευφυΐας, ανδρείας και συντροφικότητας, η οποία διαβάζεται απνευστί –σαν κατασκοπικό μυθιστόρημα.»\n«Μια διαφορετική προοπτική στην ιστορία του σπασίματος του Κώδικα του Enigma…»\n– Dominic Lenton, E&T Magazine\nΟ Ντέρμοτ Τιούρινγκ, ανιψιός του Άλαν Τιούρινγκ, είναι δικηγόρος, μελετητής θεμάτων του Β´ ΠΠ και τακτικός ομιλητής στο Κέντρο Κρυπτολογικής Iστορίας της Αμερικανικής Eθνικής Υπηρεσίας Ασφαλείας. Το 2012, τη χρονιά που συμπληρώθηκαν εκατό χρόνια από τη γέννηση του θείου του, ο Ντέρμοτ Τιούρινγκ ανέλαβε τη διαχείριση του Μπλέτσλεϊ Παρκ, εκεί όπου ο ιδιοφυής μαθηματικός Άλαν Τιούρινγκ αποκρυπτογράφησε τον κώδικα της συσκευής Enigma και χάραξε τον δρόμο προς τους υπολογιστές.\nΣυγγραφέας Dermot Turing\nΗμερομηνία έκδοσης 13/11/2019\n...Λίγο μετά την λήξη τού Πρώτου Παγκοσμίου Πολέμου, το νεοσυσταθέν Πολωνικό κράτος βρέθηκε αντιμέτωπο με την πανίσχυρη Σοβιετική Ένωση. Παρά το αριθμητικό μειονέκτημα, η Πολωνία νίκησε. Τεράστια συμβολή σε αυτό είχαν οι μαθηματικοί της, οι οποίοι έσπαγαν τούς κώδικες κρυπτογράφησης των Σοβιετικών. Μαθαίνοντας από αυτήν την εμπειρία, οι Πολωνοί εργάστηκαν εντατικά για την ανάπτυξη αποκρυπτογραφικών μεθόδων (πώς δηλαδή να σπάνε κώδικες), ενώ την ίδια στιγμή οι Γάλλοι και οι Άγγλοι κοιμούνταν τον ύπνο τού δικαίου. Η Γερμανία από την άλλη, χρησιμοποιούσε μία τροποποιημένη εκδοχή τής μηχανής Enigma για να προστατεύει τις στρατιωτικές της επικοινωνίες. Καθόλη την δεκαετία τού ’30, οι Πολωνοί έσπαγαν τους Γερμανικούς κώδικες, δοκιμάζοντας κάθε μέρα με το χέρι έναν μεγάλο αριθμό πιθανών κωδίκων για το Enigma. Ακόμα κι αν μία μέρα έσπαγαν τον κώδικα, την επόμενη μέρα θα έπρεπε να το κάνουν όλη την διαδικασία από την αρχή, καθώς ο κώδικας άλλαζε σε ημερήσια διάταξη. Επίσης, οι Γερμανοί συνέχεια δυσκόλευαν τα πράγματα, με το να κάνουν όλο και πιο σύνθετο το Enigma, μεγαλώνοντας έτσι τον αριθμό πιθανό κωδίκων. Εκεί μπήκαν στο παιχνίδι οι Γάλλοι, με κατασκόπους που μάθαιναν κάποια πράγματα για τον κώδικα τού Enigma, ώστε να μειωθεί κάπως αυτός ο όλο και μεγαλύτερος αριθμός. Αυτό συνεχίστηκε ακόμα και όταν ο πόλεμος ξεκίνησε, οπότε το σπάσιμο τού κώδικα με το χέρι είχε γίνει πλεόν αδύνατο. Τώρα απαιτείτο μία ιδιοφυία τύπου Alan Turing ώστε να κατασκευάσει μία μηχανή που θα δοκίμαζε αυτόματα τούς πιθανούς κώδικες τού Enigma…\nΚωδικός Προϊόντος: 85065\nISBN : 978-960-461-978-8\nΕτικέτες: X Y & Z, Enigma


Εμφάνιση άρθρων βάσει ετικέτας: ΚΥΠΕΛΛΟ - Sportcyclades.gr - Results from #860\nΗμιτελικός από τα παλιά.\nΈνα συναρπαστικό και γεμάτο ενδιαφέρον παιχνίδι αναμένεται να πραγματοποιηθεί αύριο στις 16:45 στο Δημοτικό Γήπεδο Άνω Σύρου, όπου στον 1ο από τους δύο ημιτελικούς του Κυπέλλου θα αναμετρηθούν, ο Α.Ο Σύρου με τον Α.Ο Μυκόνου.\nΑΟ Μυκόνου: Έτοιμη για τη νίκη-πρόκριση στον τελικό!\nΈτοιμη δηλώνει η ομάδα του ΑΟ Μυκόνου όπου θα ταξιδέψει στη γειτονική Σύρο για τον αγώνα κυπέλλου με στόχο τη νίκη-πρόκριση στον τελικό την Παρασκευή 8 Φεβρουαρίου και ώρα 16:45 να αντιμετωπίσει τον τοπικό Α.Ο. Σύρου.\nΣυνέχιση της απεργίας και νέες αναβολές.\nΜετά την σημερινή εξαγγελία της Π.Ν.Ο., για συνέχιση των απεργιακών της κινητοποιήσεων, πάμε ολοταχώς για νέες αναβολές, κυρίως σε αγώνες της Volleyleague και της Α2 Γυναικών, αλλά και στο Κύπελλο Κυκλάδων.\nΜε φόντο τον τελικό (προϊστορία).\nΕβδομάδα κυπέλλου αυτή που ακολουθεί, με την τέλεση των ημιτελικών του θεσμού να είναι αυτή που «κλέβει» το ενδιαφέρον των φιλάθλων.\nΚύπελλο: Την Δευτέρα η Κλήρωση των ημιτελικών.\nΑνακοινώθηκε από την ΕΠΣ Κυκλάδων ότι την ερχόμενη Δευτέρα (21/01) και ώρα 19:00 στα γραφεία της Ένωσης θα πραγματοποιηθεί η κλήρωση της ημιτελικής φάσης του κυπέλλου.


Κάποτε γνώρισα έναν άγιο… | Κάποτε γνώρισα έναν άγιο… – Ομοθυμαδόν\nΚάποτε γνώρισα έναν άγιο…\nΘυμάμαι κάπου στα 1997-98, συνόδευσα τον μακαριστό γέροντα μου και πνευματικό μου Πατέρα, Επίσκοπο Κερνίτσης κυρό Λεόντιο, στην αγιοτόκο Μυτιλήνη την οποία και επισκεπτόταν συχνά ο Επίσκοπος Λεόντιος μιας και έτρεφε μεγάλη ευλάβεια στα ιερά Προσκυνήματα της ιεράς νήσου, στην Παναγιά της Αγιάσου αλλά και στον Ταξιάρχη στο Μανταμάδο. Ήταν καλοκαίρι νομίζω, όταν πήγαμε στο νησί όπου τον καλούσε ο αγαπημένος του φίλος Σεβ. Μητροπολίτης κ. Ιάκωβος για να παραστεί σε κάποια πανήγυρη της επαρχίας του.\nΕκεί λοιπόν, συνήντησα έναν γέροντα Ιερομόναχο, λίγο ρακένδυτο, λίγο ατημέλητο. Σε κάποια στιγμή, είδα πως με κοιτούσε επίμονα. Τον πλησίασα και ζήτησα την ευχή του. Μου έδωσε το χέρι του και το ασπάστηκα. Λίγο αργότερα, ρώτησα τον μακαριστό γέροντα μου ποιος ήταν αυτός ο Ιερομόναχος και ο παππούς ο Λεόντιος μου λέει: »Αυτός είναι άγιος άνθρωπος, είναι ο παπά Φώτης!»\nΛίγο αργότερα την ώρα που οι Ιερείς ξεκίνησαν να ντύνονται, βλέπω τον παπά Φώτη να βγάζει από ένα μπόγο μια παπαδική κεντητή στολή με καφτάνι! Ένα αριστούργημα παλαιάς κεντητικής τέχνης! Τότε, ανόητος νεαρός εγώ, σκέφθηκα χωρίς να πω τίποτα σε κανέναν, ρούχα δεν έχει να βάλει, καφτάνι ήθελε… Αμαρτίας νεότητος μου μή μνησθής Κύριε! Ασφαλώς, δεν τόλμησα να εκφράσω την σκέψη μου αυτή σε κανέναν. Καθόμουν και κοίταζα τον γέροντα να ενδύεται ιεροπρεπώς τα άμφια του και όταν σε κάποια στιγμή συναντήθηκαν τα βλέμματα μας, εγώ αμέσως έσκυψα το κεφάλι.\nΤελείωσε η Θ. Λειτουργία και μπαίνοντας μέσα στο ιερό, αισθάνομαι ένα χέρι να με κρατά. Γυρνώ και βλέπω τον παπά Φώτη να με κοιτά και με χαμόγελο μου λέει:» μην σε νοιάζει τι φοράς έξω από το Ναό,κουρέλια να βάλεις δεν πειράζει! Πρόσεχε μόνον τι φοράς όταν μπαίνεις μέσα να λατρέψεις τον Θεό!»\nΤα έχασα… Δεν θυμάμαι κιόλας αν ανταπέδωσα το χαμόγελο, αλλά αυτό που θυμάμαι ήταν πως την στιγμή που χωρίς να έχω εκφράσει την σκέψη μου, την είχα κιόλας ξεχάσει, εκείνος μου έδωσε μιαν απάντηση χωρίς να την περιμένω!Θυμήθηκα τα λόγια του Δεσπότη, »αυτός είναι άγιος άνθρωπος!»\nΌλοι του έδειχναν μεγάλο σεβασμό. Ο παπά Φώτης ο Λαυρεώτης, έτσι όπως έμεινε στην ιστορία, πράγματι ήταν ένας άγιος άνθρωπος. Έκρυβε την αγιότητα του με την δια Χριστόν σαλότητα, για να μπερδεύει τους ανθρώπους. Αλλά οι άνθρωποι ήξεραν πως ανάμεσα τους περπατούσε ένας Άγιος του Θεού, ξυπόλητος πολλές φορές και πάντα ρακένδυτος, ελεήμων και φιλάνθρωπος, ασκητικός και λιτοδίαιτος, του έδιναν με το ένα χέρι και αμέσως τα έδινε με το άλλο…\nΠέρασαν τρία – τέσσερα χρόνια από τότε. Διακονούσα την Εκκλησία ως Πρεσβύτερος πλέον στον Άγιο Αθανάσιο. Μια Κυριακή πρωί, βλέπω από το παραπόρτι του Ιερού να μπαίνει μέσα σκυφτός ο παπά Φώτης! Μόλις τον είδα, τον θυμήθηκα, πάω του φιλώ το αγιασμένο του το χέρι και τον καλωσορίζω. Με ασπάστηκε και μου λέει:» παππούλη- ποιον, το μειράκιον που είχε απέναντι του- με αφήνεις να λειτουργήσω και εγώ μαζί σου;» Μα γέροντα – του λέω- ρωτάτε; Με πολύ χαρά!\nΝτύθηκε τα άμφια που φορούσε τότε που τον πρωτοσυνάντησα και λειτούργησε με τον γράφοντα να στέκει στο πλάι της Αγίας Τράπεζας… Τι αξέχαστη Θεία Λειτουργία! Αισθανόμουν την ώρα εκείνη πως συλλειτουργούσα με έναν αληθινό φίλο του Θεού! Τέλειωσε η Λειτουργία και έφυγε ήσυχα έτσι όπως είχε έρθει χωρίς να μιλήσει καθόλου, χωρίς καν να με χαιρετίσει! Όμως, υποψιασμένος από την προηγούμενη συνάντηση μας, ούτε τόλμησα να σκεφτώ τίποτα! Αρκέστηκα στην χαρά και στην ευλογία αυτής της Θείας Λειτουργίας!\nΠέρασε λίγος καιρός. Ξάφνου μου έρχεται με το ταχυδρομείο μια επιστολή! Με καλλιτεχνικά γράμματα έγραφε το όνομα μου στην θέση του παραλήπτου. Την άνοιξα. Ήταν του παπά Φώτη του Λαυρεώτη, μισά Ελληνικά μισά Γαλλικά τα έγραφε! Να με ευχαριστήσει για την φιλοξενία της Θείας Λειτουργίας. Να μου ευχηθεί και να με βεβαιώσει για την αγάπη του…Κράτησα φυλαγμένη την επιστολή του αυτή αλλά και την μορφή του χαραγμένη στην σκέψη μου! Πως έψαχνα κάπου, βρήκα ξάφνου μπροστά μου αυτή την φωτογραφία του που μου δωσε την αφορμή να μοιραστώ μαζί σας αυτήν την ευλογημένη εμπειρία. Και κάπως έτσι κίνησα να γράψω για εκείνον. Μα πριν αρχίσω, ήθελα τίτλο για τούτο εδώ το κείμενο! Λίγο σκέφτηκα και έγραψα: κάποτε γνώρισα έναν άγιο…\nThis entry was posted in Βίοι Αγίων. Bookmark the permalink.\n← ΕΝ ΜΕΣΩ ΚΡΙΣΗΣ – Κραυγή αγωνίας\nΠως μπορούμε να σωθούμε; Πως θα βάλουμε αρχή; →\nΤέτοιοι «θάνατοι» μας δείχνουν ότι ο θάνατος νενέκρωται, ο άδης ηχμαλώτισται, Χριστός εγήγερται και η ΖΩΗ είναι αλλού!\nΗ κακόδοξη θεωρία της «οικονομίας του πνεύματος»\nαύριο 25/6 : Γεώργιος, Δαβίδ, Διονύσιος, Δομέτιος, Ερωτας, Ευτροπία, Ευφροσύνη, Θεοδόσιος, Κυριάκος, Λεωνίδας, Λιβύη, Λογγίνος, Μαρτύριος, Μεθόδιος, Ορέντιος, Πέτρος, Προκόπιος, Σίμων, Φαρνάκιος, Φεβρωνία, Φεβρωνία η Ρωσίδα, Φιρμίνος, Φίρμος (πηγή : www.synaxari.gr)\nσήμερα Κυρ 24 Ιουν 18 : Γέννηση Αγίου Ιωάννη Βαπτιστή, Παναγιώτης, Πάνος, Πανούσος, Παναγής, Πανάγος, Γιώτης, Πανίκος, Τάκης, Παναγιώτα, Γιώτα, Παναγιούλα, Παναγούλα, Πάνη, Τότα, Τούλα (πηγή : www.eortologio.gr)\nαύριο Δευ 25 Ιουν 18 : Ερως, Ερωτας, Φεβρωνία, Φευρωνία, Φεύρω, Φέβρω, Φέβρα, Φεύρα, Φεβρούλα, Φευρούλα, Φευρωνίτσα, Φεβρωνίτσα (πηγή : www.eortologio.gr)


"Επανήλθε η δημιουργική ασάφεια" σχολιάζει το Ποτάμι για το προσχέδιο • Η Άποψη\n“Επανήλθε η δημιουργική ασάφεια” σχολιάζει το Ποτάμι για το προσχέδιο\nΑπό M. KΚ\t 15:49 - 02/10/2018 Τελευταία Ενημέρωση 16:12 - 02/10/2018\nΑφού νωρίς το πρωί το Ποτάμι εξέδωσε ένα αιχμηρό σχόλιο, με το οποίο τρολάρει την κυβέρνηση για την κατάθεση του προϋπολογισμού, το μεσημέρι ασχολήθηκε με τα οικονομικά δεδομένα καταλήγοντας στο συμπέρασμα, ότι επανήλθε η δημιουργική ασάφεια. Επίσης το Ποτάμι κάνει λόγο για προϋπολογισμό εσωτερικού κι εξωτερικού.\nΑναλυτικά η ανακοίνωση του Ποταμιού είναι η ακόλουθη: “Δεν έχουμε στα χέρια μας προσχέδιο προϋπολογισμού αλλά εναλλακτικά σενάρια για όλα τα γούστα. Ένα για το εσωτερικό ακροατήριο κι ένα για το εξωτερικό. Στο σενάριο «εξωτερικού» έχουμε περικοπή συντάξεων και αντίμετρα (βρεφονηπιακούς σταθμούς, σχολικά γεύματα, μέτρα ενίσχυσης εργασίας, μείωση συμμετοχής στις φαρμακευτικές δαπάνες, μεγαλύτερο ΠΔΕ, επίδομα στέγασης για όσους έχουν στεγαστικό δάνειο). Στο σενάριο «εσωτερικού» δεν έχουμε περικοπή συντάξεων αλλά ούτε και αντίμετρα παρά μόνο υλοποίηση των προεκλογικών εξαγγελιών της ΔΕΘ. Ενόψει εκλογών η “δημιουργική” ασάφεια ξανά μπροστά μας.\nΤα βασικά μακροοικονομικά μεγέθη για το 2019 δεν προβλέπεται να μεταβληθούν ανάλογα με το σενάριο. Είτε κοπούν οι συντάξεις, είτε όχι, είτε μειωθούν οι εισφορές είτε όχι, είτε μειωθούν οι φόροι είτε όχι, προβλέπεται για το 2019 η Ανάπτυξη στο 2,5%, η ιδιωτική κατανάλωση στο 1,1%.Αυτό από μόνο του δείχνει την αναξιοπιστία των υπολογισμών.\nΤο προσχέδιο προβλέπει ότι μία από τις δύο κύριες πηγές Ανάπτυξης θα είναι η ανάκαμψη της ιδιωτικής κατανάλωσης, που θα συμβάλει κατά 0,8 ποσοστιαίες μονάδες στην αύξηση του ΑΕΠ για το 2019. Το βασικό πρόβλημα της ελληνικής οικονομίας τόσα χρόνια ήταν ότι η ανάπτυξη στηριζόταν κατά κύριο λόγο στην κατανάλωση και τώρα η κυβέρνηση επιθυμεί τη συνέχιση του ίδιου στρεβλού μοντέλου.\nΕμμονή στην υπερφορολόγηση. Το 2018 εκτιμάται ότι θα κλείσει με €1,3 δις παραπάνω έσοδα από φόρους (κυρίως από ΦΠΑ και φόρο εισοδήματος) σε σχέση με τους στόχους του Μεσοπρόθεσμου. Η κυβέρνηση χαίρεται επειδή θα έχει περισσότερα χρήματα να μοιράσει, αλλά οι φορολογούμενοι έχουν εξαντληθεί από τη διαρκή φορολογική αφαίμαξη.\nΗ βασική πηγή αβεβαιότητας για την οικονομία είναι η ίδια η κυβέρνηση: Έλλειψη αξιοπιστίας και διγλωσσία. Το πρώτο προσχέδιο του προϋπολογισμού μετά την λήξη του 3ου μνημονίου έχει σαφή προεκλογική στόχευση και δεν απαντά στο κρίσιμο ερώτημα για το πώς η χώρα θα οδηγηθεί σε υψηλούς ρυθμούς ανάπτυξης. Οι επενδύσεις, η ιδιωτική οικονομία, οι εργαζόμενοι του ιδιωτικού τομέα, η μεσαία τάξη δεν είναι και δεν θα μπουν ποτέ στο οπτικό πεδίο των ΣΥΡΙΖΑΝΕΛ”.\nπροϋπολογισμός 2018Το Ποτάμι\nΕΝΩΣΗ ΚΕΝΤΡΩΩΝ: “Είναι ασόβαρη και βρίσκεται σε αποσύνθεση η κυβέρνηση”\nΈσοδα που…ζαλίζουν 960 εκατ. ευρώ η Μπαρτσελόνα


Ι. Κορεντσίδης: «Δε θα μπορούσα να λείπω από τη σημερινή υπέροχη ποδηλατάδα που γέμισε την Καστοριά με χρώματα, χαμόγελα και αισιοδοξία. Το ευχαριστώ είναι πολύ λίγο για να ανταποδώσει την ανταπόκριση και μεγάλη συμμετοχή του κόσμου. Μπορώ όμως να δώσω μία διαβεβαίωση. Ότι με καθημερινή δράση σε όλους τους τομείς, για κάθε ζήτημα του Δήμου Καστοριάς, από το πιο μικρό μέχρι το πιο μεγάλο, θα προσπαθήσουμε με ακατάπαυστους ρυθμούς να δουλεύουμε για τους πολίτες και τον τόπο μας σε μία πορεία προοπτικής και ανάπτυξης».\n[Η φωτογραφία με τα πρόσωπα των παιδιών, δημοσιοποιήθηκε\nαπό τον ίδιο τον κ. δήμαρχο. Η ΟΔΟΣ δεν συμμετέχει σ’ αυτό]\nΟι κακές οι γλώσσες λένε πως φανατικοί φιλοδημοτικοί της «Ώρας για δουλειά» δημιούργησαν fake λογαριασμούς λίγο πριν και λίγο μετά την ορκωμοσία της συγκεκριμένης δημοτικής αρχής. Με σκοπό φυσικά να πλήξουν όποιον θα τολμούσε να χαλάσει την εικόνα του συνδυασμού του κ. Κορεντσίδη.\nΗ εικόνα τοποθέτησης πινάκων ανακοινώσεων -συνήθως των δυσάρεστων- αποτελεί μια πρώτη κίνηση για την ακαλαίσθητη κατάσταση και την αποσυμφόρηση από το χαρτί που κάρφωναν τα γραφεία τελετών -ως συνήθως- στις κολώνες της ΔΕΗ. Αποτελεί ένα πρώτο βήμα για να εξαλειφθεί εντελώς η κακόγουστη εικόνα που είχαν επί σειρά δεκαετιών οι δρόμοι της πόλης και τα πεζοδρόμια από τους στύλους ρεύματος που φιλοξενούσαν τα δυσάρεστα.\nΑυτό όμως που προκάλεσε αλγεινή εντύπωση είναι πως, ενώ τοποθετήθηκαν στα «κεντρικά» σημεία οι νέοι πίνακες ανακοινώσεων θανάτων και μνημόσυνων τα γραφεία τελετών συνεχίζουν να κάνουν αυτό που έκαναν επί σειρά δεκαετιών. Μοιάζοντας να αρνούνται να προσαρμοστούν με την νέα πραγματικότητα και σε μια θετική πρωτοβουλία. Μάλιστα, χαρακτηριστικό είναι το παράδειγμα, πως δίπλα σε κολώνα της ΔΕΗ τοποθετήθηκε νέος πίνακας, όταν κάποιο από τα γραφεία τελετών ξανακάρφωσε με στέιπλς την ανακοίνωση στον στύλο ρεύματος. Θα πρέπει ο υπεύθυνος αντιδήμαρχος να έρθει σε συμφωνία με τους ιδιοκτήτες αυτών των γραφείων και να δώσει οριστικό τέλος στην ανάρμοστη αυτή εικόνα. Κι αν πάλι δεν συμμορφωθούν, η επιβολή κυρώσεων δεν πρέπει να αποκλείεται εφ' όσον είναι δυνατή. Γιατί δεν θέλω να πιστεύω πως «αντίπαλα» γραφεία τελετών θα πηγαίνουν μεταμεσονύκτια να καρφώνουν μνημόσυνα και κηδείες με την επωνυμία της επιχείρησης κάποιου άλλου, τοπικού συναγωνιστή με σκοπό την επιβολή προστίμων.\nΗ παραπάνω δημοτική απόφαση για την συγκεκριμένη αλλαγή σε ένα χρόνιο πρόβλημα μπορεί να υλοποιήθηκε από την δημοτική αρχή με επικεφαλής τον κ. Ιωάννη Κορεντσίδη, όμως ψηφίστηκε από την προηγούμενη κι από τον τέως δήμαρχο κ. Αγγελή. Και πιο συγκεκριμένα, ύστερα από εισήγηση του τότε αντιδημάρχου Καθαριότητας κ. Λίτσκα. Ο οποίος σε αντίθεση με τον νυν αντιδήμαρχο Καθαριότητας, απέφευγε να κατσαδιάζει τους πολίτες για τα σκουπίδια τους ή για την τοποθέτηση τους πέριξ των γεμάτων κάδων.\nΚαι (από το συγκεκριμένο γεγονός προκύπτει το εξής ερώτημα:) που να τα βάλουν αγαπητή ΟΔΟΣ; Να τα κρατήσουν στα σπίτια τους επειδή το αρμόδιο τμήμα περισυλλογής απορριμμάτων φαίνεται να μην τα καταφέρνει ή να προλαβαίνει; Κι αν δεν τα καταφέρνει, τι είναι αυτό που φταίει; Είναι μικρός ο αριθμός των εργαζομένων; Μειώθηκαν τα δρομολόγια και κατ’ επέκταση η περισυλλογή των αρμόδιων οχημάτων (από τα απορριμματοφόρα); Μήπως το υπάρχον εργατικό δυναμικό είναι κατώτερο των περιστάσεων; Γιατί εδώ που τα λέμε, μόνο μια ενδεχόμενη ραγδαία αύξηση του πληθυσμού με ταυτόχρονη αριθμητική στασιμότητα των εργαζομένων θα έφερναν μια τέτοια εικόνα. Και εν προκειμένω κάτι τέτοιο δυστυχώς δεν ισχύει για την πόλη της Καστοριάς.\nΜάλιστα, αυτό που θυμήθηκα προέρχεται από τον περασμένο Οκτώβριο όταν εν μέσω απεργιακών κινητοποιήσεων των δημοτικών υπαλλήλων υπήρξε συνάντηση του δημάρχου με αντιπροσωπεία των απεργών. Και το γεγονός που μου είχε αποτυπωθεί στην μνήμη από εκείνη την συνάντηση ήταν η χαλαρότητα που απέρρεε από τις σχέσεις του δημάρχου αλλά και του συνδικαλιστικού οργάνου των εργαζομένων του Δήμου. Καθησυχάζοντας τους μάλιστα ότι «δεν υπάρχει καμία πρόθεση για ιδιωτικοποιήσεις των υπηρεσιών του δήμου».\nΣτην ίδια εκείνη συνάντηση ο δήμαρχος κ. Ιωάννης Κορεντσίδης ήταν που δήλωνε «απόλυτα ευχαριστημένος από τις υπηρεσίες Καθαριότητας» πιστώνοντας «την εικόνα του δήμου στις υπηρεσίες που προσφέρουν οι δημοτικοί υπάλληλοι [...] Προχωράμε μαζί, όπως είμαστε, δεν υπάρχει κανένα θέμα ιδιωτικοποίησης».\nΤι άλλαξε λοιπόν από το Φθινόπωρο του 2019 ως την Άνοιξη του 2020 κι εν μέσω υγειονομικής κρίσης; Πέρα από την εποχική μεσολάβηση του Χειμώνα, αυξήθηκε ο πληθυσμός;\nΜειώθηκε το εργατικό προσωπικό; Μειώθηκαν τα δρομολόγια των οχημάτων περισυλλογής; Τι απ’ όλα αυτά έχει γίνει για να φτάσει στο σημείο ο αρμόδιος αντιδήμαρχος να έχει εντελώς αντίθετη εικόνα απ’ αυτήν που είχε ο δήμαρχος στα τέλη του 2019 αρνούμενος κατηγορηματικά οποιαδήποτε ιδιωτικοποίηση; Ποιος είναι αυτός που «πληρώνει το μάρμαρο» της κακοδιαχείρισης ενός δημοτικού χαρτοφυλακίου από τον εκάστοτε αρμόδιο;\nΜα φυσικά για μερικούς και για όλα φταίνε οι πολίτες αγαπητή ΟΔΟΣ. Αυτοί που κλήθηκαν να πληρώσουν την δυσβάσταχτη αύξηση -κοντά στο 50%- των δημοτικών τελών. «Και κερατάς και δαρμένος» σιγοψιθυρίζουν πολλοί και δεν θα μπορούσα παρά να συμφωνήσω. Έτσι, οι δημότες στην Καστοριά μοιάζουν περισσότερο από ποτέ ως τα απόλυτα κορόιδα: αρχικά τους μαλώνει ο αντιδήμαρχος για την ρίψη σκουπιδιών γύρω από ημιβυθιζόμενο κάδο, μετά πληρώνουν αύξηση των τελών -περιμένοντας τουλάχιστον να μην περπατούν δίπλα στα σκουπίδια- και στο τέλος τους ξαναμαλώνει ο αντιδήμαρχος γιατί βγάζουν τα σκουπίδια στους υπεργεμάτους πράσινους κάδους. Καλό αγαπητή ΟΔΟΣ; Άσε δε που δεν χρειάζεται να γίνει καμία περαιτέρω αναφορά στην κατάσταση που βρίσκονται οι πράσινοι κάδοι. Στο σύνολο τους σπασμένοι σε διάφορα σημεία και με τα βοηθητικά υποπόδια εκτός λειτουργίας φυσικά.\nΝα υποθέσω λοιπόν ότι σύμφωνα με τον δραστήριο αντιδήμαρχο Καθαριότητας οι πολίτες θα πρέπει να κρατάνε τα σκουπίδια στα σπίτια τους κι όταν φιλοτιμηθούν να πράξουν τα δέοντα οι δημοτικοί υπάλληλοι τότε να τα αποθέσουν σε άδειους αλλά ρημαγμένους κάδους. Βέβαια, μέχρι να φτάσει εκείνη η ώρα -των άδειων κάδων- οι πολίτες θα πρέπει να μετατρέψουν τα μπαλκόνια τους σε μίνι χωματερές και υγειονομικές βόμβες. Αυτό δεν ενδιαφέρει τους αρμόδιους;\nΌμως μοιάζει πως προτιμά να επιπλήττει τους πολίτες για τις εικόνες, μερικές είναι πράγματι άθλιες, που την ευθύνη τους φέρει μόνο ο ίδιος. Θα ήταν πιο δημιουργικό να μπει στην διαδικασία βελτίωσης των παρεχόμενων υπηρεσιών που άπτονται των αρμοδιοτήτων του. Μιλάμε για νέες μεθόδους ασκούμενης πολιτικής από την νυν δημοτική αρχή. Βέβαια, κοινός παρονομαστής και στα δύο δημοτικά κατσαδιάσματα δεν θα μπορούσε να είναι άλλος, πέρα από την προσέλκυση τουριστών(!). Αυτό φαίνεται να είναι το μόνο που τους ενδιαφέρει: ο τουρισμός.\nΧωρίς να έχουν αναρωτηθεί αν όντως η Καστοριά αποτελεί πόλο έλξης τουριστών και δεν είναι κάποιο αποκύημα της φαντασίας. Γιατί στα δικά τους μάτια μπορεί να είναι ο πλέον «παγκόσμιος τουριστικός προορισμός», στα μάτια των υποψηφίων επισκεπτών φαίνεται να μοιάζει περισσότερο με την «πολυχρονεμένη αρχόντισσα της Δυτικής Μακεδονίας». Αγνοώντας την άποψη που αναφέρεται σε ποια σειρά κατάταξης ως προς την τουριστική επιλογή μπορεί να είναι η πόλη της Καστοριάς.\nΚαι για να κάνω το πιο πάνω περισσότερο κατανοητό αγαπητή ΟΔΟΣ, θα σου θέσω υπόθεση εργασίας: σε σχετική ερώτηση που θα γίνει σε έναν Λαρισαίο, έναν Θεσσαλονικιό, έναν Γιαννιώτη κοκ (για να μην κατηφορίσουμε σε περισσότερο νότιες περιοχές της Ελλάδος), όσο αφορά ποιον προορισμό θα επέλεγαν για να επισκεφτούν, τι τους κάνει -τους δημοτικούς κι όχι μόνο- να πιστεύουν πως η Καστοριά θα ήταν αν όχι στην τριάδα των επιλεγμένων προορισμών αλλά εντός της δεκάδας; Νομίζω πως η άποψη που φέρουν οι ιθύνοντες για την τουριστική δύναμη της Καστοριάς έναντι άλλων περιοχών είναι κατά πολύ υπερεκτιμημένες και ξεπερασμένες. Θα πρέπει να προσεγγίσουν εξ αρχής το θέμα του τουρισμού -ακόμα ακόμα αν όντως η Καστοριά μπορεί να αποτελεί πραγματικό τουριστικό προορισμό- και να πάψουν να πορεύονται στην πεπατημένη του 1980, τα αποτελέσματα της οποίας έφεραν αυτήν την τουριστική αναιμία στην Καστοριά. Κι σίγουρα όχι τα σκουπιδιών των πολιτών πέριξ των κάδων όταν αυτά δεν συλλέγονται από το αρμόδιο τμήμα.\nΠάντως αγαπητή ΟΔΟΣ, ένα από τα προβλήματα που προέκυψαν -συν όλων των άλλων- με την συγκεκριμένη δημοτική αρχή, ήταν η συμπεριφορά των φιλοδημοτικών λογαριασμών σε πλατφόρμα κοινωνικής δικτύωσης. Που λίγο πολύ υποπτευόμαστε -οι περισσότεροι που έχουμε μια επαφή με την συγκεκριμένη πλατφόρμα- για ποιον δημιουργήθηκε και από ποιους. Οι κακές οι γλώσσες λένε πως φανατικοί φιλοδημοτικοί της «Ώρας για δουλειά» δημιούργησαν fake λογαριασμούς λίγο πριν και λίγο μετά την ορκωμοσία της συγκεκριμένης δημοτικής αρχής. Με σκοπό φυσικά να πλήξουν όποιον θα τολμούσε να χαλάσει την εικόνα του συνδυασμού του κ. Κορεντσίδη.\nΔεν τους αρέσει η κριτική και το έχουν κάνει πιο ξεκάθαρο από ποτέ. Έστω κι αν δεν γίνεται καμία κριτική από τα υπόλοιπα ΜΜΕ της πόλης, πέρα από την αναδημοσίευση των δελτίων τύπου του Δήμου και ρεπορτάζ (;) που παρουσιάζουν στους πολίτες τι ωραία και τι καλά τα κάνει όλα η δημοτική αρχή. Και που κατέβασαν αμάσητη την αύξηση των δημοτικών τελών, χωρίς ίχνος κριτικής. Για αυτά τα ΜΜΕ της πόλης αναφέρομαι. Για να μην υπάρξουν παρεξηγήσεις.\nΈτσι, έφτασε και η στιγμή που συγκεκριμένα ενημερωτικά (;) μπλογκς αναπαρήγαγαν την πλέον hoax άποψη πως η Καστοριά σκοπίμως στοχοποιήθηκε από την Περιφέρεια Δυτικής Μακεδονίας την περίοδο του κορωνοϊού κάνοντας συνεχή αναφορά στην πόλη για τις εμφανίσεις νέων κρουσμάτων. Σε αντίθεση με τώρα που εμφανίστηκαν πέντε νέα κρούσματα σε Κοζάνη και Πτολεμαΐδα, ο συντάκτης του δελτίου τύπου απέκρυψε εντέχνως τις συγκεκριμένες περιοχές, κάνοντας λόγο -αόριστα- για «πέντε νέα κρούσματα στην Δυτική Μακεδονία» (!) Ισχύει κάτι τέτοιο αγαπητή ΟΔΟΣ; Μάλλον όχι κατά την γνώμη μου.\nΤουλάχιστον όσον αφορά τα δελτία τύπου της ΠΔΜ. Μάλιστα, ανατρέχοντας κανείς στο διαδικτυακό αρχείο των δελτίων τύπου της Περιφέρειας, θα διαπιστώσει ιδίοις όμασι πως πουθενά δεν υπάρχει αυτό που υποστηρίχθηκε. Απεναντίας και σε αντιδιαστολή με τα όσα κοπτοραπτικά προσπάθησαν να παρουσιάσουν αλλά και να πείσουν την κοινή γνώμη για δήθεν κάλυψη των δύο συγκεκριμένων περιοχών (Κοζάνη και Πτολεμαΐδα).Γιατί ακριβώς στην δεύτερη γραμμή του εν λόγω δελτίου τύπου, αναφέρονται κατηγορηματικά ποιες είναι οι δύο αυτές περιοχές. Ο «ενημερωτικός» παραλογισμός στο απόγειο του αγαπητή ΟΔΟΣ.\nΤα συγκεκριμένα βέβαια μπλογκς φαίνεται να αρέσκονται σε λαϊκίστικες μεθόδους ανακαλύπτοντας αόρατους εχθρούς για την πτωτική πορεία της Καστοριάς. Τρόποι και μέρες που παραπέμπουν σε σκοτεινές εποχές του παρελθόντος. Δίνοντας την εντύπωση πως στροβιλίζονται σε ένα συνεχές φιλοδημοτικό βέρτιγκο από το οποίο έχουν επηρεαστεί και πολλοί εκ των αιρετών. Γιατί αν θέλει κάποιος να κάνει κριτική στην ΠΔΜ για την αντιμετώπιση που τυγχάνει η Καστοριά σε σχέση με τις υπόλοιπες Αντιπεριφέρειες όλα αυτά τα χρόνια, μπορεί και αξίζει πραγματικά να βρει πιο ουσιαστικά στοιχεία που ενδεχομένως οφείλεται η στασιμότητα -αν όχι οπισθοδρόμηση- της Καστοριάς, παρά να αρκούνται σε hoax. Που ουσιαστικά δεν διαρκούν παραπάνω από μία φωτοβολίδα όταν αποκαλύπτεται η αληθινή βάση των γεγονότων. Αλλά τι ζητάω κι εγώ αγαπητή ΟΔΟΣ; Ποιος θα μπει στην διαδικασία να ψάξει λίγο παραπάνω αν έχουν υπόσταση όλα όσα δημοσιεύονται;\nΣαφώς πιο θελκτικό είναι να αναπαράγουν ειδήσεις που τελικά δεν είναι και τόσο... έτσι, νομίζοντας πως έτσι θα δικαιολογηθεί η πολιτική αστοχία της συγκεκριμένης δημοτικής αρχής. Και όχι τόσο για να ασκήσουν γόνιμη κριτική όπως και οι ίδιοι έχουν κάθε δικαίωμα. Αυτό βέβαια που προκαλεί συζητήσεις είναι η στάση της δημοτικής αρχής. Η οποία φαίνεται πως βολεύεται με τέτοιου είδους πρακτικές από την στιγμή που δεν διέψευσε όσα αναπαρήχθησαν όλες αυτές τις μέρες σε ιστοσελίδες τοπικού ενδιαφέροντος.\nΓια τον ίδιο ακριβώς λόγο που προτίμησαν να μεταθέσουν τις «ευθύνες» -στην Περιφέρεια αυτήν την φορά- για την εικόνα που παρουσιάζει η Καστοριά (δήθεν πως παραμένει ακόμα στιγματισμένη ως άλλη Σπιναλόγκα κι όλα αυτά ως απόρροια της μικρής τουριστικής προσέλκυσης φυσικά) αλλά απέφυγαν να αναφέρουν πως οι αιρετοί της ήταν εκείνοι οι οποίοι έτρεξαν να ζητούν να τοποθετηθεί η Καστοριά εκτός υγειονομικού κάδρου, όταν και ζήτησαν σύσσωμοι την απομόνωση της. Να τεθεί η πόλη αλλά και ο νομός σε καραντίνα (!) Τότε λοιπόν γιατί δεν είπαν τίποτα οι της τοπικής ενημέρωσης; Τι τους κράτησε μακρυά από αυτό; Τι ήταν αυτό που κράτησε κλειστά τα στόματα τους και τα αυτιά τους;\nΥπάρχουν στιγμές σε αυτήν την πόλη που δίνεται η εντύπωση πως μερίδα των ΜΜΕ έρχονται σε ακριβή ευθυγράμμιση με την δημοτική αρχή και τούμπαλιν. Εκτός για ακόμη μία φορά, αν δεν είδαν και δεν άκουσαν τίποτα εντός του Σκαπέρδειου δημοτικού μεγάρου. Βλέπεις αγαπητή ΟΔΟΣ είναι η συνήθης πρακτική που ακολουθείται, αν λάβει κανείς υπόψιν και την στάση τους όλο το διάστημα που αλώνιζαν στο διαδίκτυο υπέρ της «Ώρας για δουλειά» τα γνωστά άγνωστα προφίλ. Αν και πλέον έχουν σωπάσει μετά την κριτική που δέχτηκαν κυρίως από την ΟΔΟ. Εξάλλου για να μην ξεχνιόμαστε, ένιωσα κι ο ίδιος την παράλογη πρακτική φίμωσης που επιχείρησαν αλλά συγχρόνως απέτυχαν. Κι αποτυχημένες θα είναι κι όσες απόπειρες επιχειρήσουν στον μέλλον.\nΣχετικά: Ομοψυχία & ανεμελιά\nΣτην ποδηλατάδα ήταν και η Ειρήνη;\nΤα ποδήλατα που βρίσκονται Σωκράτη...;;;\nΥπεύθυνος Αντιδήμαρχος για τα γραφεία τελετών είναι ο ίδιος πετυχημένος Αντιδήμαρχος του αποχιονισμου.\nΩραία φωτογραφία..... οικογενειακή!\nΠαλιές ευχάριστες οικογενειακές στιγμές...\nΠερσινές να τελειώσει σύντομα το lock down να δούμε καινούργιες φωτογραφίες\nΘέλω να νοικιάσω ένα τέτοιο ηλεκτρικό ποδήλατο,να κάνω γυρολιμνια, που βρίσκονται, που πρέπει να απευθυνθώ;;\nΨάξε,ψάξε,δεν θα το βρείς....\nΤο ποδήλατο γυμνάζει τους μηρούς λένε και το [....] κατασκευάζει καθημερινά fake profile. Η ώρα για σπίτι πλησιάζει...\nΤην Ειρήνη δε βλέπω.......\nΚάτι τέτοια βλέπει ο Πρ. FB και του ανεβαίνει η πίεση...\nΩ! Τι φωτογραφία!


Οι Έλληνες και οι Ανατολικοί λαοί\nΑρχικη/Κατάλογος άρθρων/Ιστορία - Αρχαιολογία/Οι Έλληνες και οι Ανατολικοί λαοί\nΟι αρχαίοι πολιτισμοί των Ανατολικών λαών, των Ελλήνων και των Ρωμαίων, που αποτελούν τις βάσεις του σύγχρονου πολιτισμού, δεν είναι δυνατό να μελετηθούν ανεξάρτητα ο ένας από τον άλλο, γιατί οι λαοί αυτοί δεν έζησαν απομονωμένοι. Αντίθετα έζησαν μέσα σε έναν ενιαίο κόσμο γύρω από την Ανατολική Μεσόγειο. Έτσι οι Έλληνες δέχτηκαν επιδράσεις από όλους τους Ανατολικούς λαούς και οι ίδιοι άσκησαν αποφασιστικές επιδράσεις στον πολιτισμό εκείνων, επιδράσεις που έφτασαν στο υψηλότερο τους σημείο μετά την κατάκτηση της Ανατολής από το Μ. Αλέξανδρο στα μεγάλα ελληνιστικά βασίλεια των Πτολεμαίων, των Σελευκιδών και των Απαλιδών. Όταν οι Ρωμαίοι με τη σειρά τους κατέκτησαν την Ανατολή, τη βρήκαν σε πολύ προχωρημένο στάδιο εξελληνισμού και όχι μόνο δεν έκαναν τίποτε για να μεταβάλουν αυτή την κατάσταση, αλλά αντίθετα προσπάθησαν να επωφεληθούν, χρησιμοποιώντας το ελληνικό στοιχείο και την ελληνική γλώσσα ως συνεκτική δύναμη στο ανατολικό τμήμα της αυτοκρατορίας τους.\nΤα ελληνικά φύλα που στις αρχές της 2ης χιλιετίας κατέλαβαν τον ελληνικό χώρο βρήκαν εγκατεστημένους εδώ λαούς περισσότερο πολιτισμένους. Αυτοί οι «Προέλληνες», αν δεν είχαν αποκλειστικά μικρασιατική προέλευση, είχαν οπωσδήποτε δεχτεί ισχυρή μικρασιατική πολιτιστική επίδραση και, με αυτή την έννοια, αποτελούσαν μέρος του κόσμου της αρχαίας Ανατολής. Το τμήμα πάντως του προελληνικού πληθυσμού το οποίο άσκησε αρχικά τη μεγαλύτερη επίδραση πάνω στους Έλληνες ήταν οι Κρήτες, που φαίνεται ότι ανήκαν στους μικρασιατικούς λαούς.\nΑπό τα μέσα της 3ης χιλιετίας π.Χ. υπήρχε επικοινωνία και αναπτύχθηκαν εμπορικές σχέσεις ανάμεσα στην Κρήτη και την Αίγυπτο, που εξακολούθησαν ολόκληρη σχεδόν τη 2η χιλιετία π.Χ., όπως μαρτυρούν τα ευρήματα. Αυτές οι σχέσεις είχαν ως επακόλουθο αμοιβαίες πολιτιστικές επιδράσεις. Ανάμεσα στα άλλα, φαίνεται ότι οι Κρήτες πήραν από τους Αιγυπτίους την ιδέα της ιερογλυφικής γραφής, πολύτιμες γνώσεις για την τέχνη και την αρχιτεκτονική κ.ά. Από τις αρχές, επίσης, της 2ης χιλιετίας, η Κρήτη ανέπτυξε επικοινωνία και εμπορικές σχέσεις και με τη Μεσοποταμία.\nΣταδιακά, περίπου από το 1700 π.Χ., οι Κρήτες ανέπτυξαν στενές σχέσεις με τους Έλληνες και, μαζί με το δικό τους πολιτισμό, μετέδωσαν και τα ανατολικά στοιχεία που είχαν δεχτεί. Ωστόσο, παρά το ότι αρχικά οι Έλληνες είχαν μεγάλη εξάρτηση από τον ανώτερο κρητικό πολιτισμό, δεν έχασαν την ιδιαιτερότητά τους, όπως φαίνεται από τις διαφορές στον τρόπο οικοδόμησης, στο σχέδιο και στη λειτουργικότητα των ανακτόρων καθώς επίσης και στα θέματα που χρησιμοποιούσαν στη διακόσμηση.\nΕίναι βέβαιο, τέλος, ότι στην ηπειρωτική Ελλάδα χρησιμοποιήθηκαν οι κρητικές γραφές: η γραμμική Α, και αργότερα, σε μεγαλύτερη έκταση, η γραμμική Β. Επικρατεί η εύλογη υπόθεση ότι η γραμμική Β, που προέρχεται από τη γραμμική Α, δημιουργήθηκε για την καλύτερη απόδοση της ελληνικής γλώσσας, μετά την κατάκτηση της Κρήτης από τους Αχαιούς, γύρω στα 1400 π.Χ.\nΗ μεγάλη μυκηναϊκή επέκταση του 14ου και 13ου αι. π.Χ. έφερε σε άμεση επαφή τους Έλληνες με τους Ανατολικούς λαούς, με τους οποίους ανέπτυξαν εμπορικές σχέσεις και από τους οποίους δέχτηκαν επιδράσεις. Στο θρησκευτικό τομέα δέχτηκαν ορισμένες μικρασιατικές και κρητικές θεότητες, όπως την Άρτεμη και την Αθηνά, και από τη Θράκη το Διόνυσο, ενώ είναι αναμφισβήτητες οι ανατολικές επιδράσεις στον ορφισμό.\nΑπό το 1000 ως το 800, περίπου, π.Χ., μετά την παρακμή της Κρητο-Μυκηναϊκής ναυτικής δύναμης, επικρατούν στο Αιγαίο οι Φοίνικες και οι Έλληνες έρχονται σε πολλαπλές εμπορικές και πολιτιστικές σχέσεις μαζί τους. Αυτή την εποχή παίρνουν από τους Φοίνικες, το αλφάβητο, που το τελειοποιούν και το προσαρμόζουν στη γλώσσα τους προσθέτοντας τα φωνήεντα. Η επικράτησή του οφείλεται σε δύο κυρίως λόγους: ήταν πιο κατάλληλο από τη γραμμική Β για την απόδοση της ελληνικής γλώσσας και πολύ πιο εύχρηστο, ώστε να μπορεί να χρησιμοποιηθεί από πλατύτερα στρώματα.\nΓύρω στα 700 π.Χ. επικρατεί για μια περίοδο στην ελληνική τέχνη (κυρίως στην αγγειογραφία) ο «ανατολίζων ρυθμός», ενώ τα παλιότερα ελληνικά ανδρικά γυμνά αγάλματα, οι κούροι, φαίνεται πως είχαν ως πρότυπο τα αιγυπτιακά. Από τους μικρασιάτες Λυδούς πήραν οι Έλληνες το νόμισμα, εφεύρεση του β μισού του 7ου π.Χ. αιώνα.\nΕπίσης στον τομέα της επιστήμης οι Έλληνες διδάχτηκαν πολλά από την Ανατολή. Όμως οι γνώσεις των Ανατολικών λαών ήταν εμπειρικές και οι ίδιοι ήταν δεισιδαίμονες και προληπτικοί. Εκείνοι που άνοιξαν το δρόμο των επιστημών και πρώτοι επιχείρησαν να δώσουν μια συνολική και λογική εξήγηση του κόσμου ήταν οι Έλληνες σοφοί της Ιωνίας, για αυτό και δικαιολογημένα θεωρούνται θεμελιωτές και δημιουργοί της καθαρά θεωρητικής επιστήμης.


Δανεισμός Χρημάτων και Χριστιανική Αγάπη — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw82 1/12 σ. 17-20\nΕυκαιρίες για Εκδήλωση Αγάπης\nΠΡΙΝ από λίγο καιρό, η κόρη ενός γεωργού αρρώστησε βαριά. Χρειαζόταν επειγόντως θεραπεία, αλλά ο γεωργός ήταν φτωχός και δεν είχε τα οικονομικά μέσα για να πάρει γιατρό. Στη μικρή πόλη που ζούσαν—όπως στις περισσότερες πόλεις της επαρχίας—υπήρχε ένας δανειστής που δάνειζε χρήματα με τόκο είκοσι τα εκατό το μήνα. Δανείζεσαι πέντε χιλιάδες δραχμές και τον άλλο μήνα πληρώνεις έξι χιλιάδες. Αυτός ο δανειστής προμήθευσε πρόθυμα τα χρήματα που χρειαζόταν ο γεωργός, αλλά, βέβαια, τον επόμενο μήνα έπρεπε ο γεωργός ν’ αρχίσει να πληρώνει τον τόκο.\nΠώς βλέπετε σεις αυτή τη διευθέτηση; Είναι κατάλληλο να δανείζει ένας Χριστιανός χρήματα με τόκο κάτω από τέτοιες περιστάσεις;\nΟ απόστολος Ιωάννης είπε στους συγχριστιανούς του ότι δεν πρέπει ‘να κλείνουν τα σπλάγχνα τους’ στις ανάγκες των αδελφών τους. (1 Ιωάννου 3:17) Και ο νόμος που έδωσε ο Θεός στους Ισραηλίτες έλεγε συγκεκριμένα: «Δεν θέλεις σκληρύνει την καρδίαν σου ουδέ θέλεις κλείσει την χείρα σου από του πτωχού αδελφού σου· αλλ’ εξάπαντος θέλεις ανοίξει την χείρα σου προς αυτόν, και εξάπαντος θέλεις δανείσει εις αυτόν ικανά δια την χρείαν αυτού, εις ό,τι χρειάζεται.»—Δευτερονόμιον 15:7, 8.\nΈτσι, ο δανειστής έκανε πολύ καλά που βρήκε τα χρήματα για τη θεραπεία του άρρωστου κοριτσιού. Τουλάχιστον της έγινε η θεραπεία που χρειαζόταν. Υπήρχε όμως και ένα άλλο χαρακτηριστικό του νόμου που δόθηκε στον Ισραήλ. Έλεγε: «Εάν δανείσης αργύριον εις τον πτωχόν γείτονά σου μεταξύ του λαού μου, δεν θέλεις φερθή προς αυτόν ως τοκιστής, δεν θέλεις επιβάλει επ’ αυτόν τόκον.» (Έξοδος 22:25) Γιατί δεν μπορούσαν οι Ιουδαίοι να δανείζουν ο ένας τον άλλον με τόκο;\nΘυμηθείτε ότι αρχικά οι περισσότεροι Ιουδαίοι ήταν γεωργοί, όχι επιχειρηματίες. Αν ένας γεωργός που καλλιεργούσε τα πατρικά του χωράφια ζητούσε δάνειο, το πιο φυσικό ήταν ότι είχε μεγάλη ανάγκη. Ο νόμος το έπαιρνε σαν δεδομένο ότι αυτός που δανειζόταν θα ήταν «πτωχός (βασανισμένος, ΜΝΚ).» Ίσως να του είχε συμβεί κάποιο ατύχημα, να καταστράφηκε η σοδειά του, ή για κάποιο λόγο να χρειαζόταν τα χρήματα για να περάσει ως την επόμενη συγκομιδή. Η απαίτηση τόκου κάτω απ’ αυτές τις περιστάσεις θα ήταν να κερδίσεις εκμεταλλευόμενος τη δυστυχία του αδελφού σου. Δεν θα έδειχνε αγάπη, και στους Ισραηλίτες είχε δοθεί η εντολή: «Θέλεις αγαπά τον πλησίον σου ως σεαυτόν.»—Λευϊτικόν 19:18.\nΜολονότι οι Χριστιανοί σήμερα δεν είναι κάτω από τον αρχαίο αυτό νόμο, εντούτοις είναι υποχρεωμένοι να αγαπούν ο ένας τον άλλο. Ο Ιησούς είπε: «Θέλεις αγαπά τον πλησίον σου ως σεαυτόν.» (Ματθαίος 22:39) Έτσι, κι’ ένας Χριστιανός, δεν πρέπει να θέλει να κερδίζει από τις ατυχίες του αδελφού του απαιτώντας τόκο αν ο αδελφός του βρίσκεται σε ανάγκη και ζητάει κάποιο δάνειο.\nΤο γεγονός είναι ότι, σε καιρούς δυσκολιών οι Χριστιανοί βοηθούν ο ένας τον άλλον με κάτι περισσότερο από δάνεια. Δίνουν δώρα. Τον πρώτο αιώνα ανατέθηκε στον Παύλο και στον Βαρνάβα να μεταφέρουν δωρεές από τους Χριστιανούς της Μικράς Ασίας στους αδελφούς τους στην Ιουδαία που υπέφεραν λόγω πείνας. (Πράξεις 11:29, 30) Έτσι και σήμερα, όταν κάποια συμφορά πλήξει τους αδελφούς τους, οι Χριστιανοί στέλνουν δώρα για να τους βοηθήσουν.\nΜε το ίδιο πνεύμα, ο Ιησούς προέτρεψε: «Τον θέλοντα να δανεισθή από σου μη αποστραφής.» (Ματθαίος 5:42) Έτσι ο Χριστιανός βλέπει τις προσωρινές δυσκολίες του αδελφού του σαν μια ευκαιρία να εκδηλώσει αγάπη. Πρέπει να δώσει όση βοήθεια μπορεί, δίνοντας ακόμη και δώρα ή δάνεια χωρίς τόκο. Χωρίς αμφιβολία, αν ο δανειστής που αναφέραμε προηγουμένως εφάρμοζε τις Χριστιανικές αρχές, θα έκανε κι’ αυτός το ίδιο.\nΑυτό δεν σημαίνει ότι αυτός που δανείζεται δεν έχει υποχρέωση. Ο Παύλος προέτρεψε τους Χριστιανούς: «Εις μηδένα μη οφείλετε μηδέν ειμή το να αγαπάτε αλλήλους.» (Ρωμαίους 13:8) Γι’ αυτό, ο δανειζόμενος πρέπει να έχει συναίσθηση της υποχρεώσεώς του να πληρώσει το χρέος του όσο μπορεί γρηγορότερα. Δεν πρέπει να σκέπτεται ότι, επειδή αυτός που του δάνεισε τα χρήματα είναι πιο πλούσιος από τον ίδιο, δεν υπάρχει ανάγκη να τον ξεπληρώσει. Με τον ίδιο τρόπο δεν πρέπει να περιμένει ότι ένας συγχριστιανός, όπως ένας γιατρός ή ένας δικηγόρος, πρέπει να προσφέρει προσωπικές υπηρεσίες χωρίς πληρωμή.\nΟ Ιησούς είπε: «Ας ήναι ο λόγος σας Ναι ναι, Ου ου.» (Ματθαίος 5:37) Με άλλα λόγια, ένας Χριστιανός πρέπει να τηρεί το λόγο του. Αν δανείζεται χρήματα και υπόσχεται να τα ξεπληρώσει, με κάποιο άλλο τρόπο μπαίνει σε χρέος, τότε πρέπει να κάνει το καλύτερο που μπορεί για να ξεπληρώσει το χρέος του. Για να βοηθηθεί να το κάνει αυτό, και για να είναι βέβαιο ότι δεν υπάρχει παρεξήγηση από καμιά πλευρά, είναι συνετό να γίνεται μια γραπτή συμφωνία, που να δείχνει το ποσόν, πώς πρόκειται να ξεπληρωθεί, και άλλα.\nΔείχνει πάντοτε έλλειψη αγάπης να ζητάει κανείς τόκο; Όχι κατ’ ανάγκη. Είναι αξιοσημείωτο ότι, μολονότι οι Ιουδαίοι δεν έπρεπε να ζητούν τόκο από τους πατριώτες τους Ισραηλίτες, το πράγμα διέφερε με τους ξένους. «Εις τον ξένον δύνασαι να τοκίζης», έλεγε ο νόμος. (Δευτερονόμιον 23:20) Γιατί αυτή η διαφορά; Γιατί ένας ξένος στον Ισραήλ συνήθως ήταν επιχειρηματίας, και το δάνειο που έπαιρνε συνήθως ήταν για εμπορικούς σκοπούς. Γι’ αυτό, ήταν πολύ λογικό αυτός που δάνειζε τα χρήματα να συμμετέχει στα κέρδη που θα έφερναν, και μπορούσε να το κάνει αυτό ζητώντας τόκο.\nΟ Ιησούς δεν είχε αντίρρηση για την αρχή να δανείζει κανείς χρήματα με τόκο. Το έδειξε αυτό σε μια απ’ τις παραβολές του. Μίλησε για έναν άνθρωπο ευγενικής καταγωγής που πήγε μακριά για ένα διάστημα και άφησε χρήματα στους δούλους του. Όταν γύρισε τους κάλεσε να δώσουν λογαριασμό, και βρήκε ότι οι περισσότεροι δούλοι είχαν επενδύσει τα χρήματα και είχαν κερδίσει. Αυτούς τους επαίνεσε. Ένας δούλος, όμως, δεν είχε επενδύσει τα χρήματα· έτσι δεν είχε να δείξει κάποιο κέρδος. Δεν τα είχε βάλει ούτε στην τράπεζα—που στην πραγματικότητα θα ήταν δανεισμός στην τράπεζα για εμπορική χρήση—και να πάρει κάποιο τόκο. Αυτός ο δούλος επιπλήχτηκε από τον κύριό του.—Λουκάς 19:11-24.\nΤι θα πούμε για την εποχή μας; Δυο Χριστιανές γυναίκες έκαναν μια εμπορική συμφωνία. Η μια δάνειζε στην άλλη 20 δολλάρια (ΗΠΑ) κάθε μέρα. Αυτή που τα δανείστηκε θα αγόραζε τρόφιμα που θα πουλούσε στην αγορά. Στο τέλος κάθε μέρας θα είχε γύρω στα 25 δολλάρια, από τα οποία θα έδινε τα 21 πίσω στη δανείστρια, και θα κρατούσε τα τέσσερα δολλάρια για τον εαυτό της. Στη χώρα εκείνη τα τέσσερα δολάρια είναι ένα κανονικό μεροκάματο.\nΣ’ ένα άλλο μέρος του κόσμου, ένας Χριστιανός διηύθυνε μια οικογενειακή επιχείρηση. Λόγω της τεχνολογικής προόδου, ήξερε ότι η επιχείρησή του σύντομα θα ήταν απαρχαιωμένη. Αλλά υπήρχε μια ευκαιρία να μεταπηδήσει σ’ έναν άλλο τομέα. Το μόνο πρόβλημα ήταν ότι χρειαζόταν περισσότερα χρήματα. Έτσι δανείστηκε από ένα συγχριστιανό του, και υποσχέθηκε να του πληρώνει κάθε μήνα ένα ορισμένο τόκο για το δάνειο.\nΜήπως οποιαδήποτε από τις παραπάνω συμφωνίες ήταν αντίθετη με το πνεύμα του νόμου που είχε δώσει ο Θεός στους Ισραηλίτες ότι δεν έπρεπε να ζητούν τόκο ο ένας από τον άλλο; Διόλου! Όταν ένα άτομο δεν έχει μεγάλη ανάγκη, αλλά θέλει να πάρει δάνειο—ίσως για εμπορικούς λόγους—δεν υπάρχει λόγος να μη ζητήσει ο δανειστής τόκο. Πόσο τόκο; Αυτό εξαρτάται, ανάμεσα σ’ άλλα, και από το είδος του δανείου που γίνεται, τι συμφωνεί το κάθε μέρος, και από το νόμο του κράτους. Στην πρώτη συμφωνία που αναφέραμε, το 5 τα εκατό τόκο τη μέρα μπορεί να φαίνεται πάρα πολύ. Αλλά ο δανειζόμενος στην πραγματικότητα κέρδιζε 25 τα εκατό και ήταν ευχαριστημένος να δώσει κάτι απ’ αυτό στον δανειστή του.\nΒέβαια, αν αργότερα δημιουργηθούν προβλήματα, δεν φαίνεται λογικό ότι πρέπει ο χρεώστης να παραπονιέται ότι ο τόκος ήταν πολύ μεγάλος, αν αρχικά ελεύθερα και πρόθυμα συμφώνησε να τον πληρώνει. Κι εδώ, πάλι, είναι συνετό να γράφονται οι όροι του δανείου, για να αποφεύγονται παρεξηγήσεις κατόπιν.\nΌταν αυτές οι συναλλαγές προχωρούν ομαλά, μπορούν να ωφελήσουν όλους. Αλλ’ αυτός είναι ένας αβέβαιος κόσμος, και συχνά τα πράγματα πηγαίνουν στραβά. Για παράδειγμα τι θα γινόταν αν λήστευαν τη γυναίκα που αναφέραμε προηγουμένως και η οποία δανειζόταν 20 δολλάρια κάθε μέρα; Ή τι θα γινόταν αν η εμπορική συμφωνία που έγινε ανάμεσα στους δύο άνδρες δεν πήγαινε καλά όπως έλπιζαν και ο δανειστής δεν μπορούσε να πληρώσει τον υποσχεμένο τόκο;\nΗ Γραφή δεν δίνει κανόνες για το πώς πρέπει να τακτοποιούνται αυτά τα προβλήματα, αλλά και πάλι ισχύει η υποχρέωση: «Θέλεις αγαπά τον πλησίον σου ως σεαυτόν.» (Ματθαίος 22:39) Αν και τα δυο μέρη δείχνουν γνήσιο ενδιαφέρον ο ένας για τα συμφέροντα του άλλου και επίσης έχουν πνεύμα πρακτικής σοφίας, βλέποντας την κατάσταση ρεαλιστικά και δεχόμενοι λογικές συστάσεις, τότε τα ζητήματα μπορούν να λυθούν συνήθως μ’ ένα καλό τρόπο.\nΑσφαλώς, ο απόστολος Παύλος δεν συνέστησε να φέρνουν οι Χριστιανοί τους αδελφούς τους στα δικαστήρια για οικονομικούς λόγους. Είπε: «Τώρα λοιπόν είναι διόλου ελάττωμα εις εσάς, ότι έχετε κρίσεις μεταξύ σας. Δια τι μάλλον δεν αδικείσθε; δια τι μάλλον δεν αποστερείσθε;»—1 Κορινθίους 6:7.\nΟ Χριστιανός οφειλέτης, επειδή δεν είναι «αισχροκερδής», πρέπει να θέλει να ξεπληρώσει το χρέος του. (1 Τιμόθεον 3:8) Η Γραφή μάς λέει ότι «δανείζεται ο ασεβής και δεν αποδίδει.» (Ψαλμός 37:21) Μολονότι μπορούν να παρουσιαστούν απροσδόκητες δυσκολίες, και πάλι δεν θέλει να τον κατατάξουν ανάμεσα στους ‘ασεβείς’. Πρέπει να θέλει να είναι άτομο που δεν ‘οφείλει σε κανένα τίποτα’ εκτός από αγάπη. (Ρωμαίους 13:8) Έτσι, πρέπει να ενεργεί έντιμα και να μη ζητάει νομικά παραθυράκια για να ξεφύγει από τις υποχρεώσεις του.\nΑπό την άλλη μεριά, ο δανειστής πρέπει να είναι ρεαλιστής στις προσδοκίες του. Καταλαβαίνει ότι όταν δανείζει αυτό περιλαμβάνει ορισμένο βαθμό κινδύνου. Γι’ αυτό, δεν πρέπει να πιέζει αφόρητα τον οφειλέτη. Ίσως να μην υπάρχουν εκείνη τη στιγμή τα χρήματα για να πληρωθεί. Πολλοί Χριστιανοί σε τέτοιες περιστάσεις έδειξαν ότι δεν είναι ‘φιλάργυροι’, δίνοντας παράταση για να πληρωθεί το χρέος, ή δεχόμενοι μια λογική τακτοποίηση. (1 Τιμόθεον 3:3) Μερικοί ξέγραψαν τελείως την οφειλή.\nΗ συζήτηση που έγινε για τα προβλήματα που μπορούν να δημιουργηθούν από το δανεισμό χρημάτων φέρνει ένα ακόμη ερώτημα: «Είναι πραγματικά αναγκαίος ο δανεισμός;» Η Βίβλος δεν καταδικάζει το δανεισμό χρημάτων όταν υπάρχει ανάγκη. Αλλά συχνά δεν υπάρχει ανάγκη. Πολλές φορές η «επιθυμία των οφθαλμών» είναι πιο δυνατή από την ικανότητα της τσέπης μας, και οι άνθρωποι δανείζονται χρήματα για να αγοράσουν πολυτελή πράγματα που δεν χρειάζονται πραγματικά. (1 Ιωάννου 2:16) Τελικά όμως ο λογαριασμός πρέπει να πληρωθεί. Γι’ αυτό η Βίβλος καθαρά προειδοποιεί: «Ο δανειζόμενος είναι δούλος του δανείζοντος.»—Παροιμίαι 22:7.\nΠάντως, όταν χρειάζεται να γίνει δανεισμός χρημάτων ανάμεσα σε Χριστιανούς, αυτό συχνά δίνει την ευκαιρία να εκδηλωθούν Χριστιανικές ιδιότητες. Για παράδειγμα, μια ειλικρινής επιθυμία να εκπληρώσουμε τις υποχρεώσεις μας, ένα βαθιά ριζωμένο ενδιαφέρον για το καλό των άλλων και η αποφυγή της φιλοχρηματίας θα βοηθήσουν ώστε ο δανεισμός των χρημάτων να γίνει με Χριστιανική αγάπη. Με τον τρόπο αυτό θα υπακούσουμε στη Βιβλική εντολή: «Πάντα τα έργα υμών ας γίνωνται εν αγάπη.»—1 Κορινθίους 16:14.


Νέο Raspberry Zero W με WiFi και bluetooth μόνο με 10 δολάρια - SuperEverything\nΝέο Raspberry Zero W με WiFi και bluetooth μόνο με 10 δολάρια\nΤο Raspberry Zero W είναι η νέα έκδοση του Raspberry Zero, η οποία έχει ενσωματωμένο WiFi και bluetooth, δίχως να ξεφεύγει στην τιμή (μόλις 10 δολάρια).\nTo Raspberry Pi Zero είναι το μικρό αδελφάκι του Raspberry Pi. Παρότι έχει πολύ χειρότερα χαρακτηριστικά από το Pi, είναι ένας πλήρες μίνι υπολογιστής και κοστίζει μόνο 5 δολάρια. Οπότε σε όσα project δεν έχουν ανάγκη από 4-πύρηνο CPU και 1 ΜΒ RAM και μπορούν να αρκεστούν στο μονοπύρηνο και τα 512MB RAM, είναι αρκετά καλή επιλογή, καθώς εκτός από μικρότερο κόστος έχει και μικρότερο μέγεθος. Το μόνο πρόβλημα με το Raspberry Zero ήταν ότι δεν είχε ενσωματωμένη ασύρματη σύνδεση.\nΤώρα, στα 5 γενέθλια του Raspberry, έρχεται να κυκλοφορήσει μία νέα έκδοση του Zero, το Raspberry Zero W, το οποίο έχει τα ίδια χαρακτηριστικά με το απλό Zero, με την προσθήκη όμως WiFi και Bluetooth. Το κόστος του Rapsberry Zero W, είναι μόλις 10 δολάρια, τιμή που το κάνει αρκετά ανταγωνιστικό.\nΤόσο ανταγωνιστικό που σχεδόν εξαντλήθηκε από τα περισσότερα καταστήματα, από τις πρώτες κιόλας μέρες. Μαζί με το Zero W, έχουν αρχίσει και κυκλοφορούν και όλα τα απαραίτητα αξεσουάρ (πχ θήκες).\nΤο Raspberry Zero W αυτή τη στιγμή μπορείτε να το βρείτε σε συνεργαζόμενα e-shops, όπως το pihut και το adafruit.\nΑναλυτικά τα χαρακτηριστικά του Raspberry Zero W\nΠροηγούμενο άρθροΡεαλιστικά λουλούδια από πηλό\nΕπόμενο άρθροΈνας DIY έξυπνος καθρέφτης φτιαγμένος με Raspberry


Αίας στο Θέατρο Βεάκη: Η Πικρία της Εκδίκησης | αθηΝΕΑ\n“Συγγνώμη, προλαβαίνω να πάρω μια σοκολάτα;”\n“Όχι αρχίζει σε λίγο η παράσταση και δεν επιτρέπεται, γιατί θα παίζετε και εσείς.”\nΔιασχίζοντας την άδεια πλατεία του Θεάτρου Βεάκη, ένα από τα παλαιότερα και πιο ιστορικά θέατρα της Αθήνας, βλέπω πως οι θέσεις του κοινού είναι επί σκηνής. Ο Γιώργος Νανούρης, τοποθετώντας μας εκεί, τόσο κοντά στη δράση, καταργεί τα όρια μεταξύ σκηνής και πλατείας και είναι σαν να μας καλεί να κάνουμε όλοι έναν κύκλο, όπως στην αρχή σεμιναρίων χορού. Αυτόν τον κύκλο που σε κάνει να αισθάνεσαι ασφαλής και εκτεθειμένος παράλληλα.\n“Είμαι ο Μιχάλης κι αυτός είναι ο φίλος μου ο Απόστολος.” Ο Μιχάλης Σαράντης, πρωταγωνιστής της παράστασης, μας συστήνεται και μας εξιστορεί την ιστορία του Αίαντα. Μετά τον θάνατο του Αχιλλέα, ο Αίας, ο μεγαλύτερος πολεμιστής μετά τον Αχιλλέα, και ο Οδυσσέας διεκδικούν τα όπλα του. Οι αρχηγοί των Αχαιών όμως αποφασίζουν να δοθούν στον Οδυσσέα. Ο Αίας θεωρεί την κρίση τους άδικη και αποφασίζει να πάρει εκδίκηση σκοτώνοντάς τους. Το σχέδιό του ματαιώνει η θεά Αθηνά, που του θολώνει το μυαλό και μια νύχτα, νομίζοντας ο Αίας ότι σκοτώνει τους εχθρούς του, σφάζει με μανία τα ζωντανά του στρατοπέδου. Όταν συνέρχεται από τη μανία του και συνειδητοποιεί τι έχει κάνει, μη μπορώντας να αντέξει μια τόσο μεγάλη ντροπή, αυτοκτονεί ατιμασμένος και απεγνωσμένος.\nΗ πρώτη σκηνοθετική εμπλοκή του Νανούρη με αρχαία τραγωδία αποτυπώνει με απόλυτη επιτυχία την ουσία του αρχαίου δράματος.\nΗ επιλογή του σκηνοθέτη να αποδοθούν οι εννέα ρόλοι του έργου από έναν ηθοποιό, πηγαίνοντας από τον έναν στον άλλον με αξιοθαύμαστη επιδεξιότητα, τονίζει ακόμη περισσότερο τις διαφορετικές ψυχικές φάσεις που περνάει ο ίδιος ο Αίας κατά τη διάρκεια της ιστορίας. Ο Μιχάλης Σαράντης -σε μία από της καλύτερες ερμηνείες του- αλλάζει ρόλους σαν να βιώνει ένα ψυχωτικό παραλήρημα, δίνοντας όμως στον καθένα την ψυχή του και το σώμα του.\nΔίπλα στον πρωταγωνιστή, δεύτερος αφηγητής, ο ζωγράφος Απόστολος Χατζάρας δημιουργεί μονοτυπίες που ως δια μαγείας ζωντανεύουν μπροστά στο κοινό, όταν ξεγλιστρούν από το γυαλί και τοποθετούνται στον φωτισμένο καμβά. Όπως η σκιά αποτελεί ένα επαναλαμβανόμενο μοτίβο μέσα στο έργο, έτσι και τα έργα του Χατζάρα φέρνουν κάτι από θέατρο σκιών και ενισχύουν το συνεχή διάλογο φωτός και σκότους στην παράσταση, προωθώντας παράλληλα την πλοκή.\nΗ πρώτη σκηνοθετική εμπλοκή του Νανούρη με αρχαία τραγωδία αποτυπώνει με απόλυτη επιτυχία την ουσία του αρχαίου δράματος, δίνοντας έμφαση στη δυσανάλογη σχέση μεταξύ θείου και ανθρώπινου, δίκαιου και άδικου αλλά και ανάμεσα στον πολιτικό συμβιβασμό και στο ηρωικό ιδεώδες.\nΣτο τέλος, η σκηνή αδειάζει από θεατές και μένουν μόνο τα έργα του ζωγράφου, γυμνά από τη δραματουργική ένταση της παράστασης. Η σκηνή γίνεται ατελιέ, και οι θεατές παίρνουν φωτογραφίες τα έργα σαν να έχουν έρθει να δουν έκθεση ζωγραφικής.\nΦεύγοντας, παίζει στο μυαλό μου το κομμάτι του Max Richter “On the Nature of Daylight” που συνοδεύει τον αυτόχειρα Αίαντα στην αναζήτηση του άμεσου φωτός, του θανάτου του. Ο πρωταγωνιστής περπατά αργά φορώντας την πανοπλία του, αναδυόμενος από το βαθύ σκοτάδι στο εκτυφλωτικό φως λίγο πριν μαχαιρωθεί.\nΤο έργο παίζεται κάθε Δευτέρα και Τρίτη στις 21:00.\nΘέατροΘεατρική ΠαράστασηΓιώργος ΝανούρηςΣοφοκλήςΘέατρο ΒεάκηΜιχάλης ΣαράντηςΑπόστολος ΧατζάραςΑίαςΑρχαία Τραγωδία\nΚατερίνα Δερβένη\t-\nΗ Κατερίνα γεννήθηκε στην Αθήνα το 1991. Έχει ζήσει στο Άμστερνταμ, στη Βαρκελώνη, στο Μιλάνο και στο Λονδίνο και θα έφευγε αύριο αν μπορούσε για Νέα Υόρκη, αλλά δεν μπορεί να αποχωριστεί το αυτοκίνητό της. Δεν την ενοχλεί η κίνηση της Αθήνας γιατί είναι οι μόνες ώρες μέσα στη μέρα που είναι μόνη της. Έχει master στην Πολιτιστική Διαχείριση από το Πανεπιστήμιο Bocconi και δουλεύει στο χώρο της Επικοινωνίας σε μια ΜΚΟ που ασχολείται με την ανάπτυξη της επιχειρηματικότητας. Στον ελεύθερό της χρόνο κάνει ακροβατικά και φτιάχνει λίστες με εστιατόρια που πρέπει να επισκεφθεί και παραστάσεις που πρέπει να δει. Δεν μπορεί να αποφασίσει αν το προφίλ της στο Instagram πρέπει να είναι public ή private και παρόλο που είναι μοναχοπαίδι της αρέσει να μοιράζεται τα πράγματα που αγαπάει.


Ξεκίνησαν οι Χριστουγεννιάτικες εκδηλώσεις στο Πεδίον του Άρεως - Ευχές με αιχμές από τη Ρένα Δούρου! - Video - Ειδήσεις\nNewsit / Πολιτική / Ξεκίνησαν οι Χριστουγεννιάτικες εκδηλώσεις στο Πεδίον του Άρεως – Ευχές με αιχμές από τη Ρένα Δούρου! – Video\nΔημοσιεύθηκε: 24.12.2018 | 00:11\nΜε παρούσα τη Ρένα Δούρου ξεκίνησαν στο Πεδίον του Άρεως οι χριστουγεννιάτικες εκδηλώσεις. Θα διαρκέσουν έως και την Πέμπτη 3 Ιανουαρίου 2019, με δωρεάν είσοδο.\nΕκτός από την περιφερειάρχης Αττικής Ρένα Δούρου, έδωσαν το παρών οι αντιπεριφερειάρχες Κεντρικού Τομέα Αθηνών, Ερμίνα Κυπριανίδου, Πολιτισμού, Εύη Αποστολάκη, η εντεταλμένη περιφερειακή σύμβουλος Πάρκων και Αλσών, Βασιλική Λάσκαρη, καθώς και η βουλευτής Χαρά Καφαντάρη.\nΗ Ρένα Δούρου, κατά τον σύντομο χαιρετισμό της άφησε αιχμές προς όσους την επικρίνουν για λάθη, παραλείψεις και απουσία έργου, επισημαίνοντας:\n“Δίνουμε το παρών εδώ στο γιορτινό Πεδίον του Άρεως. Για πέμπτη χρονιά κάνουμε το πάρκο χώρο γιορτής, μουσικής, ψυχαγωγίας, πολιτισμού. Και είμαστε όλοι εδώ, εμείς που με πείσμα πιστέψαμε ότι το πάρκο μπορεί να αλλάξει και με σκληρή δουλειά το αλλάξαμε.\nΚαι σήμερα είμαστε όλοι εδώ με τους συμπολίτες μας για να χαρούμε με τις ξεχωριστές εκδηλώσεις πολιτισμού και ψυχαγωγίας. Και θέλω να ευχαριστήσω θερμά όλους όσοι δούλεψαν και δουλεύουν σήμερα και όλες τις μέρες του χρόνου για το αποτέλεσμα αυτό. Χρόνια πολλά σε όλες και σε όλους”.


Πόσο έτοιμος νιώθεις να πετάξεις σε όλο τον κόσμο;\nΠολλοί από εμάς κατά καιρούς σκεφτόμαστε πώς αν είχαμε ένα όνειρο που θα θέλαμε να πραγματοποιήσουμε στη ζωή μας, αυτό θα ήταν να μπορούσαμε να ταξιδεύουμε σε όλο τον κόσμο. Να γνωρίζουμε διαφορετικούς ανθρώπους, άλλες κουλτούρες, να γεμίζουμε εμπειρίες.\nati aviation αερομεταφορές σπουδές φτερά ΟΝΕΙΡΑ προοπτικές Αγορά\nΠαρόλα αυτά κάτι τέτοιο στην πράξη δεν είναι ούτε εύκολο ούτε απλό. Εκτός κι αν επιλέξεις να κάνεις το όνειρο σου επάγγελμα, συνδυάζοντας μια επιτυχημένη καριέρα στον κλάδο των αερομεταφορών, με την επιθυμία σου να γνωρίσεις τον κόσμο.\nΤο Aviation & Tourism Institute (ΑΤΙ) δημιουργήθηκε από επαγγελματίες στο χώρο των αερομεταφορών, του τουρισμού και της εκπαίδευσης μέσα από την ανάγκη να υπάρξει στην κυπριακή αγορά εξειδικευμένο εκπαιδευτικό κέντρο στα θέματα αυτά.\nΤο ΑΤΙ λειτουργεί σύμφωνα με όλες τις διεθνείς προδιαγραφές και πρόνοιες των αρμοδίων διεθνών οργανισμών ( ICAO και IATA) καθώς και της Κυπριακής Πολιτικής Αεροπορίας. Ενώ παράλληλα αποτελεί και το μοναδικό Accredited School της ΙΑΤΑ ( Διεθνής Ένωσης Αεροπλοΐας) στην Κύπρο και στην Ανατολική Μεσόγειο.\nΤο ΑΤΙ, προσφέρει την ευκαιρία στους σπουδαστές του να αποκτήσουν ένα διεθνώς αναγνωρισμένο δίπλωμα (vocational diploma) και παρέχει στήριξη στην αναζήτηση εργασίας. Τα διπλώματα μπορούν να λειτουργήσουν εντελώς αυτόνομα αλλά και να ενδυναμώσουν άλλες σπουδές και να ανοίξουν πόρτες εργοδότησης.\nΣε μόνο δύο (2) μήνες οι σπουδαστές μας μπορούν να αλλάξουν το επαγγελματικό τους μέλλον. Μπορούν να γίνουν ό,τι ονειρεύονται και να σταδιοδρομήσουν στο συναρπαστικό κόσμο των αερομεταφορών και του τουρισμού. Οι δεκάδες απόφοιτοι του ΑΤΙ, που ήδη εργάζονται σε αεροδρόμια και αεροπορικές εταιρείες είναι η μεγάλη απόδειξη ότι στους δύσκολους καιρούς που διανύουμε, το σωστό δίπλωμα και η κατάλληλη επαγγελματική καθοδήγηση μπορεί να αλλάξει τα δεδομένα προς το καλύτερο.\nΣτο ΑΤΙ παρέχονται εκπαιδευτικά προγράμματα για Αεροσυνοδούς, υπαλλήλων τουριστικών οργανισμών, αεροπορικών εταιρειών και αεροδρομίων, για cargo agents και ειδικούς επικίνδυνων φορτίων. Οι υποψήφιοι σπουδαστές μπορούν να επιλέξουν το πρόγραμμα που τους ενδιαφέρει και να απογειώσουν κυριολεκτικά την καριέρα τους.\nΠαράλληλα με τα πιο πάνω προγράμματα, στους σπουδαστές παρέχεται εντελώς δωρεάν καθοδήγηση και σεμινάρια για τη σωστή παρουσίαση στις συνεντεύξεις εργασίας καθώς και για την σωστή συγγραφή ενός σωστού και αποτελεσματικού βιογραφικού.\nΤο πιο σημαντικό είναι ότι τα διπλώματα της ΙΑΤΑ είναι παγκοσμίως αναγνωρισμένα, και δεν επιδέχονται καμία περαιτέρω διαδικασία κρατικής ή μη αναγνώρισης. Αναγνωρίζονται ως έχουν από όλα τα κράτη και καθιστούν τους αποφοίτους του ΑΤΙ, πολίτες του κόσμου δίνοντας τους τη δυνατότητα να εργαστούν σε έναν κλάδο δίχως γεωγραφικά σύνορα, σε μία συνεχώς αυξανόμενη αεροπορική και τουριστική βιομηχανία σε παγκόσμιο και τοπικό επίπεδο.\nΕπίσης μέσα από μια συνεργασία της ΙΑΤΑ με το Πανεπιστήμιο του Harvard στο τομέα της διοίκησης, δίνεται η δυνατότητα στους σπουδαστές που θα επιλέξουν ένα οποιοδήποτε πρόγραμμα της ΙΑΤΑ να παρακολουθήσουν και να αποκτήσουν το δίπλωμα Leadership & Management ( Harvard Business Publishing), προσθέτοντας γνώσεις και αξία στο βιογραφικό τους για να προωθήσουν την καριέρα τους.\nΓιατί να ασχοληθώ με τον τουρισμό και αερομεταφορές;\nΈνα ερώτημα που θα μπορούσε κάποιος να θέσει είναι «γιατί να ασχοληθώ με τον τομέα αυτό:». Τα γεγονότα μιλούν καθαρά και απόλυτα.\n· Η Κύπρος είναι μία χώρα η οποία βασίζεται στον τουρισμό.\n· Ο τουρίστας για να έλθει στην Κύπρο επιλέγει κυρίως το αεροπλάνο ως μεταφορικό μέσο.\n· Νέες αεροπορικές εταιρείες έρχονται στην Κύπρο\n· Νέες και μεγάλες επενδύσεις πραγματοποιούνται στον τομέα του τουρισμού.\nΣυμπερασματικά λοιπόν αντιλαμβάνεστε ότι ο χώρος αυτός αναπτύσσεται συνεχώς και νέες θέσεις εργασίας παρουσιάζονται, παρά την κρίση που υπάρχει στους άλλους κλάδους. Η επιλογή ενός από τα διεθνή διπλώματα που προσφέρει το ΑΤΙ, αποτελεί το εισιτήριο για να μπει κάποιος στον δυναμικό αυτό τομέα της κυπριακής οικονομίας. Αποτελεί συνάμα και εισιτήριο για εργασία σε οποιοδήποτε μέρος του κόσμου.\nΤο ΑΤΙ έχει σαν κύριο σκοπό, να εκπαιδεύσει, να πιστοποιήσει και να προετοιμάσει τη νέα γενιά επαγγελματιών της τουριστικής βιομηχανίας και του κλάδου των αερομεταφορών.\nΣυγχρόνως τα διπλώματα μας απευθύνονται και σε εκείνους που ήδη εργάζονται στον χώρο, ώστε να έχουν τη δυνατότητα να βελτιώσουν τις γνώσεις, τις δεξιότητες τους και να μη μείνουν πίσω από τον ανταγωνισμό. Για τους συγκεκριμένους σχεδιάζουμε ειδικά πακέτα και πρόγραμμα προσαρμοσμένο στις ανάγκες τους.\nΓια την επίτευξη όλων των πιο πάνω, έχουν δημιουργηθεί πρότυπες ειδικά διαμορφωμένες εγκαταστάσεις στο κέντρο της Λευκωσίας, στην πολυσύχναστη λεωφόρο Νίκης. Παράλληλα προσφέρεται η ευκαιρία στους σπουδαστές που επιθυμούν να σπουδάσουν εξ’ αποστάσεων με τη βοήθεια της τεχνολογίας και του διαδικτύου.\nΟι υποψήφιοι σπουδαστές μπορούν να επισκεφτούν τα γραφεία του ΑΤΙ στη Λευκωσία, στην λεωφόρο Νίκης και Κάστορος 1 να πάρουν όλες τις πληροφορίες που χρειάζονται, να γνωρίσουν τους ιδρυτές/διευθυντές και τους έμπειρους εκπαιδευτές και να αποφασίσουν για το επαγγελματικό τους μέλλον. Μπορούν επίσης να επισκεφτούν την ιστοσελίδα www.aviationti.com και να περιηγηθούν στις δυνατότητες που τους δίνονται για μια καριέρα υψηλών απαιτήσεων και προδιαγραφών.


Cine Gear: Το Argo «κλειδώνει» τη νίκη στα Όσκαρ μετά τα βραβεία των σεναριογράφων;\nΤο Argo «κλειδώνει» τη νίκη στα Όσκαρ μετά τα βραβεία των σεναριογράφων;\nΌπως όλα δείχνουν, το Argo μοιάζει να έχει το Όσκαρ καλύτερης ταινίας στο «τσεπάκι» της. Μετά και το μεγάλο βραβείο του Σωματείου Σεναριογράφων της Αμερικής (εκείνο του καλύτερου διασκευασμένου σεναρίου), ο Μπεν Άφλεκ μπορεί να είναι μάλλον σίγουρος ότι τη νύχτα της 24ης Φεβρουαρίου θα κατακτήσει τη μεγάλη κινηματογραφική διάκριση του Χόλιγουντ.\nΈτσι, το βραβείο διασκευασμένου σεναρίου κέρδισε το σενάριο του Κρις Τέριο για το Argo, ενώ το βραβείο πρωτότυπου σεναρίου κέρδισε ο Μαρκ Μπόουλ για το Zero Dark Thirty, ταινία που εξιστορεί το κυνήγι και τη δολοφονία του Οσάμα Μπιν Λάντεν.\nΤα ξημερώματα της Κυριακής 24 Φεβρουαρίου προς Δευτέρα παρακολουθείστε στο in.gr τη ζωντανή περιγραφή της τελετής απονομής των Όσκαρ\nΤο βραβείο καλύτερου ντοκιμαντέρ απέσπασε ο Μάλικ Μπεντζελούλ για το Searching for Sugar Man.\nΤα βραβεία του Σωματείου Σεναριογράφων της Αμερικής ήταν τα τελευταία μεγάλα βραβεία ένωσης πριν την τελετή απονομής των Όσκαρ της Κυριακής.\nΣτις 23 Φεβρουαρίου θα δοθούν τα Spirit Awards, βραβεία του ανεξάρτητου σινεμά, καθώς και τα Χρυσά Βατόμουρα που βραβεύουν τις χειρότερες ταινίες και ηθοποιούς της χρονιάς.\nΤο Argo δεν ήταν φαβορί εξαρχής. Μάλιστα, ο σκηνοθέτης του Μπεν Άφλεκ, παρόλο που έχει κατακτήσει σημαντικές διακρίσεις και για τη σκηνοθεσία του, έμεινε εκτός της πεντάδας των σκηνοθετών στα Όσκαρ.\nΠήρε την εκδίκησή του με μια σειρά κινηματογραφικών βραβείων και τώρα μοιάζει μια ανάσα μακριά από το Όσκαρ καλύτερης ταινίας. Αξίζει να σημειωθεί ότι την παραγωγή του Argo έχει αναλάβει ο Τζορτζ Κλούνεϊ.\nΠαρά το γεγονός ότι ο Λίνκολν του Σπίλμπεργκ παρουσιάσθηκε ως το μεγάλο φαβορί, το Argo κέρδισε τα μεγάλα βραβεία σχεδόν στο σύνολο των τελετών (από τις Χρυσές Σφαίρες μέχρι τα βραβεία των ενώσεων των αμερικανικών ηθοποιών και παραγωγών, καθώς και τα βρετανικά BAFTA).\nΔεν του απομένουν πλέον παρά τα Όσκαρ, όπου με δώδεκα υποψηφιότητες, ελπίζει να πάρει την εκδίκησή του.\nΜάλλον δύσκολο, καθώς το Argo εμφανίζεται ως φαβορί για το Όσκαρ Καλύτερης Ταινίας.\n▼ 19/02 (10)\nPhantom (2013) Poster\nIron Man 3 (2013) Poster\nDestiny: Το νέο μεγάλο videogame από την εταιρεία ...\nUbuntu - Τώρα και για tablets !!!\nStar Wars UK Limited Edition SteelBooks\nSanitarium (2013) Trailer\nΗ ελληνική συμμετοχή στην Eurovision 2013\nΣπουδαίοι ντοκιμαντερίστες στο 15ο Φεστιβάλ Ντοκιμ...\nΤο Argo «κλειδώνει» τη νίκη στα Όσκαρ μετά τα βραβ...\nΤρίτη 19/02/2013 - Ταινίες στην Ελληνική TV


Κούρτιτς: "Σημασία έχει να κερδίζουμε"! - Sfina.gr\nΑρχική / Ποδόσφαιρο / ΠΑΟΚ / Κούρτιτς: “Σημασία έχει να κερδίζουμε”!\nΟ Γιάσμιν Κούρτιτς σημείωσε το πρώτο του γκολ με την φανέλα του ΠΑΟΚ, «σφράγισε» τη νίκη του Δικεφάλου στο ντέρμπι με την ΑΕΚ και στις δηλώσεις του μετά το τέλος του αγώνα ήταν σε μεγάλα κέφια τρολάροντας τον εαυτό του.\nΤι ερώτηση θα έκανες στον εαυτό σου μετά από ένα τέτοιο παιχνίδι; «Θα ήθελες να έχεις ρεπό αύριο; Ναι φυσικά Κούρτιτς, θα ήθελα να έχω ρεπό αύριο. Ευχαριστώ (σ.σ. γέλια)».\nΓια τη νίκη στο ντέρμπι με την ΑΕΚ: «Σήμερα κάναμε ένα καλό παιχνίδι. Στα πρώτα 15 λεπτά δεν μπήκαμε τόσο καλά και προσπαθούσαμε να βρούμε τις θέσεις μας στο γήπεδο, αλλά όταν είμαστε όλοι μαζί, αποφασισμένοι, με αυτοπεποίθηση, επιθετικοί, νομίζω πως μπορούμε να έχουμε τον έλεγχο σε κάθε παιχνίδι και να δημιουργούμε πολλές ευκαιρίες. Σήμερα πήραμε μια νίκη που αξίζαμε».\nΟ προπονητής από την αρχή μιλάει για χαρακτήρα και νοοτροπία. Ήταν αυτοί οι δύο παράγοντες που έφεραν τη νίκη; «Είναι πολύ σημαντικό να διαχειριζόμαστε όσα μας λέει ο προπονητής ως ομάδα. Κάθε παίκτης είναι σημαντικός. Ειδικά αυτοί που αγωνίζονται. Παίζει ρόλο η συμπεριφορά στους αγώνες αλλά και στις προπονήσεις. Όλα είναι σημαντικά και πρέπει να τα κάνουμε όλοι μαζί σαν ομάδα. Αν καταφέρουμε να είμαστε ένα στο γήπεδο θεωρώ πως είναι δύσκολο να μας αντιμετωπίσουν».\nΓια την εμφάνιση του ΠΑΟΚ απέναντι στην ΑΕΚ: «Νομίζω πως το πιο σημαντικό για εμάς δεν ήταν η εμφάνιση, αλλά η θέληση που δείξαμε για να κερδίσουμε το παιχνίδι. Μιλήσαμε πολύ για αυτό. Δεν έχει σημασία αν παίζουμε καλά ή όχι, σημασία έχει στο τέλος να παίρνουμε τους τρεις βαθμούς, να κερδίζουμε για εμάς, για τον σύλλογο, για όλους τους φιλάθλους. Βλέπω πως κάθε φίλαθλος, κάθε κάτοικος της πόλης, κάθε παιδί νοιάζεται για τον ΠΑΟΚ και τον αγαπάει. Πρέπει να βάλουμε τα δυνατά μας για να κάνουμε χαρούμενους όλους αυτούς τους ανθρώπους».\nTags: Γιάσμιν Κούρτιτς, ΠΑΟΚ\nΑπό το… πάρτι στις κερκίδες μέχρι την ομιλία Πασχαλάκη πριν τη σέντρα! (vid)\nΑΟ Ξάνθη: Ξεκινά τη Δευτέρα η διάθεση των εισιτηρίων για το ματς Κυπέλλου με Ιωνικό\nΧωρίς Καρτάλη και Μουνίθ ο Ατρόμητος\nΜακεδονικός: Απέκτησε τον Θασίτη Κώστα Ασήμογλου\nΛευκό απουσιολόγιο στον Άρη – Αύριο η αποστολή!\nΕπαγγελματικό συμβόλαιο με τον Παναθηναϊκό ο νεαρός Δημήτρης Κωστόπουλος\nΚούγιας για Πανουργιά: «Χρειάζεται ψυχίατρο»


ΚΕΑ (Κοινωνικό εισόδημα αλληλεγγύης): Πότε θα πιστωθούν τα χρήματα σε 293.919 δικαιούχους\n16 Αυγούστου 2018 Eordaialive TeamΑφήστε ένα σχόλιο on ΚΕΑ (Κοινωνικό εισόδημα αλληλεγγύης): Πότε θα πιστωθούν τα χρήματα σε 293.919 δικαιούχους\nΔόθηκε η έγκριση για τη μεταφορά πίστωσης ύψους 66.927.984,42 ευρώ ώστε να προχωρήσει η καταβολή της πληρωμής μηνός Ιουλίου 2018 του Κοινωνικού Εισοδήματος Αλληλεγγύης (ΚΕΑ)στους δικαιούχους. Ο αριθμός αυτών ανέρχεται στους 293.919.\nΚΕΑ: Αυτό προβλέπει απόφαση της υπουργού Εργασίας Έφης Αχτσιόγλου, σύμφωνα με την οποία τα χρήματα θα πιστωθούν στους τραπεζικούς λογαριασμούς στις 27 Αυγούστου 2018, ενώ θα είναι διαθέσιμα την επομένη, 28 Αυγούστου.\nΗ ανακοίνωση του ΚΕΑ\nΤούτο ορίζει η σχετική υπουργική απόφαση, με την επισήμανση ότι θα υπάρχει η δυνατότητα για όσους δικαιούχους το επιθυμούν, να διαπιστώσουν ότι πιστώθηκαν τα χρήματά τους, από το απόγευμα της προηγούμενης ημέρας (valeur πίστωσης 27 Αυγούστου).\nΣτην ίδια απόφαση επιβεβαιώνεται δημοσίευμα του dikaiologitika.gr καθώς επισημαίνεται ότι θα ανέλθουν στους 293.919 οι δικαιούχοι, ενώ το ποσό που θα καταβληθεί θα φτάσει στα 66.927.984 ευρώ.\nΠέτσας: Πώς θα γίνει η σταδιακή άρση του lockdown – Τι είπε για τις μετακινήσεις από νομό σε νομό


Πριγκίπισσα Ντελφίν: Η νόθα κόρη του βασιλιά του Βελγίου που δικαιώθηκε μισό αιώνα μετά\nOlivier Polet/Corbis via Getty Images/Ideal Image\n«Μου έλεγαν, είσαι μπάσταρδο, δεν μπορούσε η μάνα σου να πάρει το χάπι; Βάζεις το Βέλγιο και τη βασιλική οικογένεια σε περιπέτειες» θα εξομολογηθεί η πριγκίπισσα Ντελφίν που κατάφερε να δικαιωθεί έπειτα από 50 χρόνια και τελικά να αναγνωριστεί ως παιδί του πρίγκιπα Αλβέρτου του Βελγίου.\n«Όταν ήμουν μικρή νόμιζα ότι ο βασιλιάς ήταν ο καλύτερος φίλος της μαμάς. Μιλούσαν πάρα πολλές ώρες στο τηλέφωνο και πηγαίναμε διακοπές με το σκάφος του οι τρεις μας. Απ’ ό,τι κατάλαβα μετά, ήταν για να μην μας αναγνωρίσει κανείς. Η μητέρα μου ήταν πατριώτισσα και θυσίασε τη ζωή της για να κρατήσει τη μοναρχία δυνατή» θα συμπληρώσει η πριγκίπισσα Ντελφίν σε συνέντευξή της σε αυστραλιανό μέσο.\nΗ Ντελφίν Μποέλ γεννήθηκε στις 22 Φεβρουαρίου 1968 στο Υκλ. Η μητέρα της, βαρώνη Σίβυλλα ντε Σίλς Λονγκσάμπ, υπήρξε ερωμένη του Αλβέρτου, δεκαοκτώ χρόνια, πριν από την άνοδό του στον βελγικό θρόνο. Η μητέρα της ήταν παντρεμένη με τον ευγενή και Ιάκωβο Μποέλ, από τον οποίο η Ντελφίν πήρε το επώνυμό της.\nΠριγκίπισσα Ντελφίν: Η αποκάλυψη για τον πραγματικό πατέρα της\n«Οι γονείς μου είχαν ένα απίστευτο love story. Η μητέρα μου αποφάσισε να μου πει στα 17 μου ποιος ήταν ο πραγματικός πατέρας μου. Το έκανε όταν είχα σχεδόν ενηλικιωθεί, γιατί φοβόταν ότι μπορεί να μιλούσα και κάτι τέτοιο θα προκαλούσε μεγάλο σκάνδαλο στην πατρίδα μου».\n© 2021 Thierry Charlier/AP IMAGES\nΜετά το πρώτο σοκ, η Ντελφίν υποσχέθηκε στη μητέρα της να μην ανακινήσει αυτή την ιστορία και να αφήσει το παρελθόν εκεί που ανήκει, συνεχίζοντας φυσιολογικά τη ζωή της.\nΤο παλάτι ήξερε από την πρώτη στιγμή την εξωσυζυγική σχέση που διατηρούσε ο Αλβέρτος και αποσιωπούσε με κάθε τρόπο το γεγονός, ώστε να μην γίνει ποτέ γνωστό στα μέσα.\nΟ 16χρονος Φλαμανδός, Mario Danneels, περνά τις πύλες του παλατιού με σκοπό να κάνει ένα αφιέρωμα στη σύζυγο του Αλβέρτου, τη βασίλισσα Πάολα. Στο κείμενο που δημοσιεύεται, γίνεται λόγος για την ετεροθαλή αδερφή των παιδιών του βασιλιά.\nΗ σπίθα που χρειαζόταν είχε ανάψει για τα καλά μία μεγάλη φωτιά στο παλάτι που κλήθηκε να αντιμετωπίζει τη λαίλαπα. Η Ντελφίν έγινε το πιο περιζήτητο πρόσωπο κι όλοι πάλευαν για μία δήλωσή της.\n«Ήμουν 32 ετών όταν ξέσπασε το σκάνδαλο κι έκανα τα πάντα για να μιλήσω στον πατέρα μου. Του έγραφα γράμματα, προσπάθησα να τον προσεγγίσω μέσω του Καρδιναλίου, μέσω πολιτικών προσώπων, αλλά μάταια. Κανείς δεν θέλει να στενοχωρήσει έναν παντοδύναμο άνθρωπο, όπως ο βασιλιάς» θα εξομολογηθεί η Ντελφίν.\nΟ δικαστικός αγώνας και η άρνηση του βασιλιά\nΑπό το 1999 η Ντελφίν υποστήριζε ότι είναι κόρη του βασιλιά Αλβέρτου. Ο Αλβέρτος δεν την αναγνώρισε ως κόρη του παρά μόνο μετά το τεστ DNA τον Ιανουάριο του 2020. Την 1η Οκτωβρίου 2020, το βελγικό δικαστήριο της αναγνώρισε επίσημα τον τίτλο της πριγκίπισσας της Σαξονίας-Κόμπουρκ και την προσφώνηση της βασιλικής Υψηλότητας, για την ίδια και τα δύο παιδιά της.\nΤην ημέρα που ο βασιλιάς Αλβέρτος παραιτήθηκε από τον θρόνο, επικαλούμενος τα προβλήματα υγείας του, η μητέρα της Μποέλ, μίλησε δημοσίως για πρώτη φορά σχετικά με τη σχέση της με τον βασιλιά από το 1966 έως το 1984 σε τηλεοπτική συνέντευξη. «Νόμιζα ότι δεν μπορούσα να κάνω παιδιά επειδή είχα κάποια μόλυνση. Δεν λαμβάναμε καν προφυλάξεις. Ήταν μια υπέροχη περίοδος. Η Ντελφίν είναι παιδί του έρωτα. Ο Αλβέρτος δεν ήταν η πατρική φιγούρα αλλά ήταν πολύ γλυκός απέναντί της».\nΗ μητέρα της πριγκίπισσας Ντελφίν, βαρώνη Σίβυλλα ντε Σίλς Λονγκσάμπ / RT/Photonews via Getty Images/Ideal Image\nΗ μητέρα της πριγκίπισσας Ντελφίν,\nΗ πριγκίπισσα – πια- Ντελφίν παντρεύτηκε το 2003 τον Ιάκωβο Ο’Χερ, Αμερικανό με ιρλανδικές ρίζες και απέκτησαν την πριγκίπισσα Ιωσηφίνα η οποία γεννήθηκε το 2003 και τον πρίγκιπα Όσκαρ ο οποίος γεννήθηκε το 2008.\n«Αποφάσισα να τον πάω στο δικαστήριο και να διεκδικήσω ό,τι είχαν και τα άλλα του παιδιά. Αρνιόταν να κάνει τεστ DNA. Είναι πολύ σκληρό να αρνείσαι σε έναν άνθρωπο να μάθει ποιος είναι ο βιολογικός του γονιός. Αυτό που με πλήγωσε περισσότερο είναι ότι οι δικηγόροι του, όταν βγήκε το τεστ θετικό, ισχυρίστηκαν ότι έλεγε πως δεν ήμουν παιδί του, γιατί δεν είχε συναισθήματα για μένα. Ένιωσα τόσο προδομένη. Εγώ όλα αυτά τα χρόνια τον προστάτευα, γιατί τον αγαπούσα» θα πει σε πρόσφατη συνέντευξή της η Ντελφίν.\n© 2021 Francisco Seco/AP IMAGES\nΤο παλάτι παραδέχεται πως η πριγκίπισσα Ντελφίν είναι κόρη του Αλβέρτου\nΟ δικαστικός αγώνας της Ντελφίν εναντίον του βασιλιά Αλβέρτου διήρκεσε έξι χρόνια μέχρι την οριστική δικαίωση και την είσοδό της στο Παλάτι.\nΗ επίσημη ανακοίνωση της παραδοχής του πρώην βασιλιά Αλβέρτου ότι η Ντελφίν είναι κόρη του ανέφερε: «Η Αυτού Μεγαλειότης ο βασιλιάς Αλβέρτος Β’ έλαβε γνώση των αποτελεσμάτων του τεστ DNA, στο οποίο συνεργάστηκε κατόπιν αιτήματος του εφετείου των Βρυξελλών.\nΤα επιστημονικά συμπεράσματα δείχνουν πως είναι ο βιολογικός πατέρας της κυρίας Ντελφίν Μποέλ. Αν και υπάρχουν επιχειρήματα και νομικές αντιρρήσεις που δικαιολογούν πως η νόμιμη πατρότητα δεν σημαίνει απαραίτητα βιολογική πατρότητα, ο βασιλιάς Αλβέρτος αποφάσισε να μην χρησιμοποιήσει αυτά τα επιχειρήματα και να τελειώσει με τιμή και αξιοπρέπεια αυτή την επώδυνη διαδικασία.\n© 2021 Danny Gys/AP IMAGES\nΟ δικηγόρος της Ντελφίν Μποέλ, Αλέν Ντε Ζονγκ, είχε δηλώσει στη βελγική εφημερίδα De Morgan το 2014 πως οι φιλοδοξίες της δεν είναι να γίνει μέλος της βασιλικής οικογένειας, αλλά να τερματίσει ένα στίγμα. Όπως είχε πει: «Εάν η βασιλική οικογένεια μπει σε ένα αεροπλάνο, όλοι μαζί κι έχει ένα ατύχημα, ή όπως αυτό που συνέβη στο Νεπάλ, και σκοτώθηκαν από έναν τρελό άνδρα, τότε θα μπορούσε να γίνει βασίλισσα. Αλλά οι φιλοδοξίες της δεν φτάνουν τόσο μακριά. Πρόκειται περισσότερο για το τέλος ενός στίγματος».\nΗ είσοδος στο παλάτι\nΣτις 9 Οκτωβρίου 2020, η Ντελφίν και ο αδελφός της, βασιλιάς Φίλιππος – οποίος διαδέχθηκε τον πατέρα του στον θρόνο το 2003- είχαν την πρώτη τους συνάντηση στο βασιλικό κάστρο του Λάκεν.\nΛίγες ημέρες αργότερα ακολούθησε επίσημη συνάντηση της Ντελφίν με τον πατέρα της, βασιλιά Αλβέρτο, παρουσία της συζύγου του, βασίλισσας Πάολας. Η συνάντηση πραγματοποιήθηκε στις 25 Οκτωβρίου 2020 στο κάστρο Μπελβεντέρ.\n«Την Κυριακή, 25 Οκτωβρίου, ξεκίνησε ένα νέο κεφάλαιο, γεμάτο συναισθήματα, κατανόηση και ελπίδα» ανέφεραν σε κοινή δήλωση που υπέγραψε και η σύζυγος του βασιλιά Αλβέρτου, βασίλισσα Πάολα. «Η συνάντησή μας πραγματοποιήθηκε στο κάστρο Μπελβεντέρε, μια συνάντηση κατά τη διάρκεια της οποίας ο καθένας μας είχε την ευκαιρία να εκφράσει τα συναισθήματά και τις εμπειρίες του ήρεμα και με ενσυναίσθηση.\nΜετά την αναταραχή, τα βάσανα και τους πόνους, είναι καιρός για συγχώρεση, θεραπεία και συμφιλίωση. Μαζί αποφασίσαμε να ακολουθήσουμε αυτό τον νέο δρόμο. Αυτό θα απαιτήσει υπομονή και προσπάθεια, αλλά είμαστε αποφασισμένοι».\nΗ Ντελφίν Μποέλ, πέρα από τον τίτλο, έχει δικαίωμα και στην περιουσία του πατέρα της. Το ποσό που της αναλογεί θα εξαρτηθεί από το εάν ο Αλβέρτος πεθάνει πριν από τη σύζυγό του, Πάολα. Σύμφωνα με το προγαμιαίο συμβόλαιο του βασιλιά, η Πάολα θα κληρονομήσει τη μερίδα του λέοντος της περιουσίας του βασιλιά Αλβέρτου, η οποία θα περάσει αργότερα στα παιδιά που απέκτησαν στον γάμο τους, δηλαδή, τον βασιλιά Φίλιππο, την πριγκίπισσα Άσντριντ και τον πρίγκιπα Λόρεντ.\nΗ πρώτη επίσημη δημόσια εμφάνιση της πριγκίπισσας Ντελφίν\nΗ πρώτη επίσημη δημόσια εμφάνιση της πριγκίπισσας Ντελφίν πραγματοποιήθηκε με αφορμή το μνημόσυνο για τα 85 χρόνια από τον θάνατο του Βασιλιά Αλβέρτου Α’ που σκοτώθηκε σε δυστύχημα στο Marche-les-Dames στις 17 Φεβρουαρίου του 1934.\nΟ εκπρόσωπος τύπου του παλατιού ανέφερε σχετικά με την παρουσία της: «Η πριγκίπισσα Ντελφίν προσκλήθηκε από τον αδερφό της Φίλιππο και την αδερφή της Άστριντ και απάντησε θετικά».\nΗ Ντελφίν δικαιώθηκε έπειτα από πολλά χρόνια δικαστικής διαμάχης και έντονων αμφισβητήσεων. Αποτελεί πια μέλος της βελγικής βασιλικής οικογένειας και με κάθε ευκαιρία υπενθυμίζει στους συγγενείς αλλά και στα μέσα πως παραμένει μία γυναίκα που δεν φοβάται να διεκδικήσει και να εκφραστεί έτσι όπως εκείνη νομίζει, παραβλέποντας κανόνες και πρωτόκολλα.\n© 2021 Olivier Matthys/AP IMAGES\nΗ Εθνική Γιορτή του Βελγίου ήταν μία τέτοια αφορμή. Φόρεσε το πιο έντονο print κι ένα ζευγάρι ψηλοτάκουνα με χοντρό πάτο και κάθισε σταυροπόδι όσο οι φωτογράφοι την απαθανάτιζαν δίπλα στα υπόλοιπα μέλη της βασιλικής οικογένειας.


ΜΑΘΗΜΑΤΑ ΘΑΥΜΑΤΩΝ - A COURSE IN MIRACLES: ΜΑΘΗΜΑ 103 Ο Θεός εφόσον είναι Αγάπη, είναι επίσης κι ευτυχία\nΜΑΘΗΜΑ 103 Ο Θεός εφόσον είναι Αγάπη, είναι επίσης κι ευτυχία\nΟ Θεός εφόσον είναι Αγάπη, είναι επίσης κι ευτυχία\n1. Η ευτυχία είναι μια ιδιότητα της αγάπης. Δεν γίνεται να είναι ξεχωριστά από αυτήν. Και ούτε μπορεί να βιωθεί εκεί όπου δεν βρίσκεται η αγάπη. Η αγάπη δεν έχει όρια, γιατί βρίσκεται παντού. Άρα και η χαρά βρίσκεται παντού. Και όμως, μπορεί ο νους να το αρνηθεί αυτό και να πιστεύει ότι υπάρχουν κενά στην αγάπη όπου μπορεί να εισέλθει η αμαρτία, φέρνοντας πόνο αντί χαρά. Αυτή η παράξενη πεποίθηση επιθυμεί να περιορίσει την ευτυχία επαναπροσδιορίζοντας την αγάπη ως περιορισμένη, και δημιουργώντας αντίσταση σε αυτό που δεν έχει όρια και κανένα αντίθετο.\n2. Τότε ο φόβος συνδέεται με την αγάπη, και τα αποτέλεσμα του γίνονται το κληροδότημα του νου που πιστεύει πως ό,τι έφτιαξε είναι αλήθεια. Αυτές οι εικόνες, χωρίς καμιά πραγματικότητα στ’ αλήθεια, φέρουν μαρτυρίες για τον φόβο προς τον Θεό, ξεχνώντας ότι αφού Εκείνος είναι Αγάπη, πρέπει να είναι και χαρά. Αυτό το βασικό σφάλμα θα προσπαθήσουμε να φέρουμε στην αλήθεια σήμερα, και να διδάξουμε τον εαυτό μας:\nΟ Θεός εφόσον είναι Αγάπη, είναι επίσης κι ευτυχία.\nΑν Τον φοβάμαι σημαίνει πως φοβάμαι την χαρά.\nΆρχισε τις ασκήσεις σου σήμερα με αυτή την σκέψη , η οποία διορθώνει την ψευδή πεποίθηση ότι ο Θεός είναι φόβος. Επίσης τονίζει ότι η ευτυχία σου ανήκει, διότι Εκείνος είναι αυτό που είναι.\n3. Άφησε αυτή την διόρθωση να τοποθετηθεί μέσα στο νου σου στην αρχή κάθε ώρας σήμερα. Έπειτα καλωσόρισε όλη την ευτυχία που φέρνει καθώς η αλήθεια αντικαθιστά τον φόβο, και η χαρά γίνεται αυτό που προσδοκείς ότι θα λάβει την θέση του πόνου. Εφόσον ο Θεός είναι Αγάπη, θα σου δοθεί. Ενίσχυε αυτή την προσδοκία τακτικά όλη την ημέρα, και ησύχασε όλους σου τους φόβους με αυτή την διαβεβαίωση, την ευγενική και απόλυτα αληθινή:\nΚαι η ευτυχία είναι αυτό που αναζητώ σήμερα.\nΔεν γίνεται ν’ αποτύχω, διότι αναζητώ την αλήθεια.


Groundhog Day ή μια από τα ίδια… – Indigoblue\nDecember 28, 2005 - diesunddas & διάφορα\nGroundhog Day ή μια από τα ίδια…\nΜολις κλεισαμε το iChat…\nΟλη την ημερα κανουμε πραγματα, χαρουμενα πραγματα, συναντουμε φιλους, προγραμματιζουμε το σαββατοκυριακο, την καθημερινοτητα… Νοιωθω την αγαπη των αλλων. Για τον Οδυσσεα και για μενα, το ενδιαφερον και ομως υπαρχουν στιγμες χωρις εμφανη λογο που αναρωτιεμαι τι σημασια εχουν ολα αυτα. Γιατι δεν μου αρκουν, γιατι δε με κανουν μονιμα να νοιωθω καλα.\nΗταν μια σημαντικη χρονια για εμας. Για εμενα προσωπικα. Γνωρισα τον J. τον Μαρτη, τον Μαη αγορασα το PowerBook, τον Ιουνιο το Seat Ibiza, τον Ιουλιο το Fiat Punto (με χτυπησαν σε παρκαρισμενη κατασταση), τον Αυγουστο αρχισα να γραφω στο blog και ξαναρχισα το μπασκετ, τελη Σεπτεμβριου πηγαμε διακοπες, τον Οκτωβρη χωρισα, τον Νοεμβρη ειπα ξανα το “σ΄αγαπω”, τον Δεκεμβρη εγραψα μια αστυνομικη ιστορια…\nΠρεπει να πει καποιος “Και εγένετω φως”;


Ο Elton John βγαίνει στη 'σύνταξη': Ανακοινώνει την τελευταία περιοδεία της καριέρας του;\nBritish musician Elton John delivers a speech during the ceremony for the Crystal Awards on the eve of annual meeting of the World Economic Forum in Davos, Switzerland, Monday, Jan. 22, 2018. The award celebrates the achievements of leading artists who are bridge-builders and role models for all leaders of society. (AP Photo/Markus Schreiber) AP\nΟ 70χρονος pop star ετοιμάζεται να εγκαταλείψει την "ενεργό δράση", σχεδιάζοντας ωστόσο πρώτα μια παγκόσμια περιοδεία για να αποχαιρετίσει το κοινό του\nnews247 24 Ιανουαρίου 2018 13:49\nΕίναι ένας από τους πιο πετυχημένους και επιδραστικούς pop star των τελευταίων 50 ετών. Όπως όλα δείχνουν όμως, ο σερ Elton John ετοιμάζεται να εγκαταλείψει την καριέρα του ύστερα από μια τελευταία αποχαιρετιστήρια παγκόσμια περιοδεία.\nΟ παγκοσμίου φήμης τραγουδοποιός πρόκειται να δώσει σήμερα συνέντευξη Τύπου στην οποία θα ανακοινώσει τα μελλοντικά του σχέδια. Σύμφωνα με αποκλειστικές πληροφορίες που επικαλείται ο βρετανικός "Mirror", ο 70χρονος τραγουδιστής πρόκειται στην ουσία να ανακοινώσει την αποχώρησή του από την "ενεργό δράση".\nΚάτι που ωστόσο, σύμφωνα με την ίδια πηγή, δεν θα γίνει "αθόρυβα". Άλλωστε ο Elton John μας έχει συνηθίσει να κάνει "πάταγο" από την πρώτη μέρα που εμφανίστηκε στο προσκήνιο. Άμεσως μετά την ολοκλήρωση των συναυλιών του στο Λας Βέγκας, πρόκειται να ξεκινήσει μια νέα παγκόσμια περιοδεία, η οποία και θα είναι η τελευταία της καριέρας του.\nΣτα 50 χρόνια της καριέρας του, ο Elton John κατάφερε να πουλήσει πάνω από 200 εκατ. δίσκους, να κάνει αναρίθμητες top-10 επιτυχίες και να κερδίσει πολλά βραβεία, μεταξύ των οποίων Grammys, Brits, αλλά και Oscar.\nΩστόσο, πέρυσι, αναγκάστηκε να ματαιώσει πολλές συναυλίες ύστερα από μία σοβαρή μόλυνση που λίγο έλειψε να του στοιχίσει τη ζωή.\nΑυτό που μένει να φανεί βέβαια, σε περίπτωση που ευσταθούν τα παραπάνω, είναι αν θα σηματοδοτήσουν και το οριστικό τέλος της θρυλικής καριέρας του. Γιατί ο Elton John παραμένει αεικίνητος έως σήμερα. Την Κυριακή πρόκειται να τραγουδήσει μαζί με την Miley Cyrus στην τελετή απονομής των βραβείων Grammy, ενώ θα παραστεί την άλλη εβδομάδα και σε μεγάλη συναυλία προς τιμήν του στη Νέα Υόρκη, παρουσία πολλών μεγάλων αστέρων της σύγχρονης μουσικής σκηνής, όπως οι Sam Smith, Chris Martin, John Legeng, κ.α.


erasitexnika.gr - Οδυσσέας Κορδελιού - Φοίνικας Πολίχνης 2-3 (ρεπορτάζ)\nΟδυσσέας Κορδελιού - Φοίνικας Πολίχνης 2-3 (ρεπορτάζ)\nΣτο γήπεδο του Κορδελιού αναμετρήθηκαν σήμερα για την 6η αγωνιστική της Α1 ερασιτεχνικής κατηγορίας, ο τοπικός Οδυσσέας και ο Φοίνικας Πολίχνης.\nΣτο πρώτο μέρος το παιχνίδι ήταν σχετικά μοιρασμένο. Οι δυο ομάδες έκαναν αρκετό παιχνίδι κέντρου, προσέφεραν αρκετές μονομαχίες, δημιούργησαν, αλλά δεν κατάφερναν να φτάσουν στο γκολ. Όλα αυτά μέχρι το 46’, όπου στην κυριολεξία δευτερόλεπτα πριν το σφύριγμα της λήξης, ο Ευθυμιάδης μετά από κόρνερ άνοιξε το σκορ με κεφαλιά για τους γηπεδούχους.\nΗ αρχή της επανάληψης επεφύλασσε ένα παιχνίδι με τον Οδυσσέα να κρατάει γερά το προβάδισμα και να ψάχνει την κόντρα και τον Φοίνικα από την άλλη να κυνηγάει την ισοφάριση.\nΣτο 52' το σουτ του Μυλωνά αποκρούστηκε με τα πόδια από τον Αθανασίου, ενώ στο 55' ο Πετρίδης δεν μπόρεσε να εκμεταλλευτεί την ολιγωρία της άμυνας, στέλνοντας τη μπάλα άουτ. Ο σύλλογος του Κορδελιού απάντησε με δύο ευκαιρίες από τον Baliu στο 61’ και 65’ αντίστοιχα, χωρίς όμως να καταφέρει να σκοράρει.\nΟ Διονύσης Χασιώτης βλέποντας την ομάδα του πίσω στο σκορ, πέρασε στο παιχνίδι τους Πολύζο και Καμενίδη στην θέση των Γκαϊτατζή και Τσιόκα. Μάλιστα ο φέρελπις προπονητής έκλεισε τις αλλαγές του στο 71’ περνώντας μέσα τον Μπεκιάρη. Αυτός τον δικαίωσε μόλις ένα λεπτό αργότερα, καθώς μετά από σέντρα από τα δεξιά, με σουτ έγραψε το 1-1. Στο 74’ από σέντρα του Ατματζίδη, ο Πολύζος με κεφαλιά έβαλε την ομάδα του μπροστά. Οι Κορδελιώτες είχανε μια καλή στιγμή στο 76’, με το σουτ του Κόλκου να φεύγει άουτ. Το 1-3 σημειώθηκε με δυνατό σουτ του Μπεκιάρη στο 79’, με τη «χρυσή αλλαγή» να διπλασιάζει τα προσωπικά του τέρματα. Οι γηπεδούχοι εκμεταλλεύτηκαν την «επανάπαυση» των αντιπάλων τους και μετά από σέντρα του Kόλκου, ο Ευθυμιάδης πέτυχε κι αυτός το δεύτερο τέρμα του στο 87', ξαναβάζοντας την ομάδα του στο παιχνίδι.\nΠαρά τα πέντε λεπτά καθυστερήσεις που υποδείχθηκαν, άλλο τέρμα δεν σημειώθηκε με το 2-3 να παραμένει μέχρι τέλους.\nΜικρά – μικρά από τον αγώνα:\nΟ Φοίνικας Πολίχνης πέτυχε την πρώτη του νίκη απέναντι στον Οδυσσέα Κορδελιού μετά από 15 χρόνια.\n«Χρυσές» αποδείχτηκαν οι αλλαγές του Διονύση Χασιώτη, καθώς ο Μπεκιάρης σκόραρε δύο τέρματα και ο Πολύζος ένα.\nΓια τους φιλοξενούμενους ξεχώρισε με τα δύο του τέρματα ο Ευθυμιάδης, ενώ ο Κόλκος εντυπωσίασε για άλλη μια φορά με την τεχνική, την κινητικότητά και τη θέλησή του.\nΔιαιτητής της αναμέτρησης ήταν ο κ. Μάστακας, με βοηθούς τους κ.κ. Νατσιόπουλο και Μερκενίδη.\nΠερισσότερα σε αυτή την κατηγορία: « Θύελλα Περιστερώνα: Παρελθόν Περατεινός / Καραϊσαρίδης - Μιλάει με Ταλιχμανίδη\tΟλυμπιακός Κυμίνων - ΑΟ Καρδίας 1-2 (ρεπορτάζ + pics + στιγμιότυπα) »\nΗρακλής Αμπελοκήπων: Ενίσχυση στα γκολπόστ με\nΣτην προσθήκη ενός ποδοσφαιριστή που τον ενισχύει κάτω από τα γκολπόστ προχώρησε...\nΜακεδονικός: Κατεβάζει και δεύτερη ομάδα!\nΕδραιώνεται πλέον στα ερασιτεχνικά πρωταθλήματα της ΕΠΣ Μακεδονίας ο σύλλογος το...\nΚεραυνός Αγγελοχωρίου: Απέκτησε τον Γιαβούρογλου\nΣυνέχεια των μεταγραφικών κινήσεων στο "στρατόπεδο" του Κεραυνού Αγγελοχωρίου.\nΑΕ Ευόσμου - Αναγέννηση Επανομής 2-0 (μίνι ρεπορτάζ)\nΤους τρεις βαθμούς της νίκης πήρε η ΑΕ Ευόσμου, κερδίζοντας με το "καθαρό" 2-0 τ...


Η άλλη, η επίμονη Ελλάδα - Ειδήσεις - νέα - Το Βήμα Online\nΑναπάντεχο δώρο σε μια ά-δωρη εποχή ο Στέλιος Κυμπουρόπουλος. Η ταινία του Γ. Κασπίρη πάνω στη ζωή του αποτελεί διαρροή στο συμπαγές σκοτάδι των ημερών.\nΗ συμμετοχική κάμερα του Κασπίρη αναδεικνύει τον αγώνα του, κάθε στιγμή, σε μια αφιλόξενη, ως και εχθρική, για τα άτομα με αναπηρία χώρα-μητριά. Toν αγώνα του να μην υποκύψει στη μιζέρια, στην αυτολύπηση, στην κατάθλιψη. Τη λαχτάρα για μάθηση και για αλλαγή όρων ύπαρξης και συνύπαρξης.\nΕπειτα από παρέμβασή του ο «μεσαιωνικός» ξεχασμένος νόμος που απαγόρευε σε έναν αριστούχο μαθητή να είναι σημαιοφόρος στην παρέλαση αν δεν είναι αρτιμελής καταργείται. Ο δρόμος για τις ανατροπές άνοιξε.\n«Δεν είμαι «άτομο με ειδικές ανάγκες», δεν είμαι «άτομο με ειδικές ικανότητες», άτομο με αναπηρία είμαι» λέει.\nΟ άνθρωπος έχει μέσα του ένα μαγικό οπλοστάσιο δύναμης και ανθεκτικότητας. Δεν υπάρχουν όρια σε αυτό που μπορεί να κάνει. Ανοριοθέτητος ως προς τις δυνατότητές του, αυτός είναι ο άνθρωπος. Κι αυτό μας διαμηνύει ο Στέλιος. Δεν θέλει μόρια, επιδόματα, χαρίσματα. Ισες ευκαιρίες διεκδικεί. Διεκδικεί αυτό που δεν υπάρχει.\nΗ ταινία, ένας ύμνος στη ζωή, σε μια εποχή που μας κυκλώνει ο θάνατος. Θα προβληθεί στη δημόσια τηλεόραση στην παγκόσμια ημέρα των ΑμΕΑ. Δείτε τη με το μυαλό, την καρδιά και την ψυχή σας. Δείτε τη ως κάτοικοι αυτής της χώρας. Μιας χώρας που δεν αγαπά τα παιδιά της και ακόμη περισσότερο τα ανάπηρα παιδιά της. Μιας χώρας όμως που δεν έχει χάσει την ευλογία να την κατοικούν άνθρωποι σαν τον Στέλιο.


ΕΓΕΡΣΙΣ2: Κύπρος: Διώκεται ο Σύρος επιχειρηματίας που εμπλέκεται στην υπόθεση Άκη\nέλαβαν ευρωπαϊκό ένταλμα σύλληψης. Ο Ζιγιάντ αναζητήθηκε στην κατοικία του, που βρίσκεται στον δήμο Έγκωμης της Λευκωσίας, αλλά μέχρι αργά χθες βράδυ δεν είχε εντοπιστεί και τέθηκε στην λίστα των καταζητουμένων προσώπων. Ο Σύρος επιχειρηματίας είναι κάτοχος συριακής και πορτογαλικής υπηκοότητας. Σύμφωνα με το δημοσίευμα, στο ευρωπαϊκό ένταλμα σύλληψης καταγράφεται η διαδρομή του «μαύρου» χρήματος (32.404.000 ελβετικών φράγκων και 1.748.000 δολαρίων Αμερικής), που φέρεται να κατέληξε στον κ. Τσοχατζόπουλο μέσω δύο εταιρειών, που είχαν έδρα την Κύπρο και τις Παρθένες Νήσους. Στο δημοσίευμα σημειώνεται ότι οι «μίζες» εκταμιεύονταν από κοινό λογαριασμό του Ζιγιάντ και της συζύγου του σε υποκατάστημα ελβετικής τράπεζας στη Γενεύη.


ΔΙΑΦΑΝΕΙΑ ΖΗΤΑ Η ΠΛΕΙΟΨΗΦΙΑ ΤΟΥ Δ.Σ. ΤΗΣ ΕΛΜΕ ΛΑΡΙΣΑΣ - Paidis.com\nΑνακοίνωση με την οποία ζητούν διαφάνεια στη διαδικασία επιλογής των διευθυντών από το διευρυμένο συμβούλιο εξέδωσε η πλειοψηφία των μελών του δ.σ. της ΕΛΜΕ που συνεδρίασε χθες. Από τη συνεδρίαση απουσίαζαν τα μέλη του δ.σ. που ανήκουν στις ΣΥΝΕΚ.\nΥπέρ του κειμένου τάχθηκαν τα μέλη της ΔΑΚΕ, των Παρεμβάσεων και της ΠΕΚ,ενώ ο εκπρόσωπος του ΠΑΜΕ ψήφισε λευκό.\nΕδώ και είκοσι μέρες διεξάγεται η διαδικασία των συνεντεύξεων των υποψήφιων διευθυντών στα πλαίσια του διευρυμένου Π.Υ.Σ.Δ.Ε. Λάρισας. Δυστυχώς με την ανακοίνωσή μας ερχόμαστε να ζητήσουμε το αυτονόητο. Διαφάνεια, διαφάνεια, διαφάνεια.\nΚαλούμε τέλος τη Διεύθυνση Δευτεροβάθμιας Εκπαίδευσης Λάρισας να δώσει το δικαίωμα κατάθεσης προτιμήσεων στους υποψήφιους, όχι μόνο ηλεκτρονικά, αλλά και χειρόγραφα σε κλειστό φάκελο.\nΝΕΟ ΔΙΚΤΥΟ ΥΔΡΕΥΣΗΣ ΣΤΗ ΣΥΝΟΙΚΙΑ ΑΓ. ΓΕΩΡΓΙΟΥ ΣΤΗ ΛΑΡΙΣΑ


Streaming video στο iPhone! | PHONEGR TECH BLOG\nHome / τεχνολογία / aplle / gadgets / iphone / mobility / multimedia / news / phonegr / streaming / tech / Streaming video στο iPhone!\nOMAΔΑ UNWIRED Τρίτη, Δεκεμβρίου 29, 2009 τεχνολογία , aplle , gadgets , iphone , mobility , multimedia , news , phonegr , streaming , tech Edit\nΠοιος είπε ότι το iPhone 3G δεν μπορεί να τραβήξει video; Με την έγκριση της εφαρμογής Knocking Live Video φαίνεται ότι άνοιξαν οι ασκοί του Αιόλου, με αποτέλεσμα πλήθος εφαρμογών streaming video να κατακλύζει το App Store. Η καταγραφή video δεν είναι πλέον υπόθεση μόνο του iPhone 3GS!\nΣυγκεκριμένα, η εφαρμογή Ustream Live Broadcaster είναι από χθες διαθέσιμη στο App Store, επιτρέποντας στους χρήστες iPhone - και παλαιότερων εκδόσεων - να μεταδώσουν ζωντανά από το κινητό τους τηλέφωνο video στην υπηρεσία ustream.tv. Μετά την μετάδοση του video τους, οι χρήστες έχουν τη δυνατότητα να το αποθηκεύσουν στον server του Ustream για αρχειοθέτηση.\nΗ έγκριση του Knocking Live Video σήμανε και την υπαναχώρηση της Apple στο θέμα του streaming video. Αυτό έχει ως αποτέλεσμα να εμφανίζονται όλο και περισσότερες εφαρμογές που λειτουργούν με αυτό τον τρόπο, είτε από iPhone σε iPhone (όπως το Knocking) είτε από iPhone σε server (όπως το Ustream). Αξίζει να σημειωθεί ότι οι δυνατότητες του Ustream app μπορούν να αξιοποιηθούν τόσο από iPhone 3GS, όσο και από τις παλαιότερες εκδόσεις, 3G και 2G. Για τη μετάδοση του video στο Ustream.tv όμως απαιτείται WiFi ή 3G δίκτυο.\nΜετά την έγκριση του Knocking και του Ustream, και η δημοφιλής υπηρεσία video streaming Qik υπέβαλλε την δική της εφαρμογή για έγκριση στο App Store και αναμένεται σύντομα.